title: Risto Rosenberg

text: Keskikentällä pelannut Rosenberg edusti urallaan mestaruussarjassa Helsingin Ponnistusta 1973 sekä Turun Palloseuraa 1974–1982 ja 1984–1986. Lisäksi hän pelasi Forssan Alussa alemmilla sarjatasoilla 1972 ja 1983. Rosenberg voitti TPS:ssa Suomen mestaruuden 1975. Kaikkiaan hän pelasi 12 kauden aikana 252 pääsarjatason ottelua, joissa hän teki 37 maalia.


title: Risto Rosenberg

text: Rosenberg pelasi maajoukkueessa vuonna 1979 kaksi maaottelua, joissa hän teki yhden maalin.


title: Pato (urheilulaji)

text: Pato on pääasiassa Argentiinassa pelattava, pooloa ja koripalloa yhdistelevä hevosen selästä pelattava urheilulaji. Pato on Argentiinan kansallislaji.


title: Pato (urheilulaji)

text: Nimi "pato" tulee espanjan kielestä, jossa se tarkoittaa ankkaa. Pelin varhaisissa versioissa peliä pelattiin pallon sijasta elävällä ankalla. Pato on kielletty Argentiinassa useasti sen kehittämisen jälkeen johtuen pelin väkivaltaisuudesta; osa pelin pelaajista jopa kuoli kesken pelin alkaneissa puukkotappeluissa.


title: Luxemburg olympialaisissa

text: Luxemburg osallistui ensimmäisen kerran olympiakisoihin Pariisissa 1900, jossa Michel Théato voitti maratonin olympiakultaa. Théatonin luultiin pitkään olevan ranskalainen, mutta 1900-luvun lopulla löytyi todisteita Théaton luxemburgilaisuudesta. Kansainvälinen olympiakomitea on kuitenkin pitänyt mitalin Ranskan nimissä. Antwerpenin kesäolympialaisten painonnostossa olympiahopeaa voittanut Joseph Alzin on näin ensimmäinen virallinen Luxemburgin olympiamitalisti. Helsingissä 1952 taasen nähtiin ensimmäinen maan virallinen olympiavoittaja, kun Joseph Barthel voitti 1 500 metrin juoksun. Barthelin jälkeen Luxemburg ei ole voittanut kesäolympialaisista mitaleita.


title: Luxemburg olympialaisissa

text: Talviolympialaisissa Luxemburg kilpaili ensimmäisen kerran Sankt Moritzissa 1928. Talviolympiamitaleita maalla on kaksi, kun Marc Girardelli voitti olympiahopeaa miesten suurpujottelusta ja supersuurpujottelusta Albertvillessä 1992.


title: Luxemburg olympialaisissa

text: Olympiakisojen taidelajeissa luxemburgilainen Jean Jacoby voitti kultamitalin sekä Pariisissa 1924 että Amsterdamissa 1928. Pariisissa voitto tuli maalaustaiteen sarjassa, Amsterdamissa maalaustaide oli jaettu kolmeen alakategoriaan, joista Jacoby voitti piirustusten ja akvarellien sarjan. Hän osallistui vielä vuosien 1932 ja 1936 kisoihin ja sai molemmissa kunniamaininnan piirustusten ja akvarellien sarjassa. Voittojensa ansiosta Jacoby on taidelajien olympiahistorian (1912–1948) menestynein henkilö. Lisäksi luxemburgilainen François Heldenstein voitti hopeamitalin kuvanveiston sarjassa Pariisissa 1924.


title: Rawson

text: Rawson voi tarkoittaa seuraavia:


title: Karl-Erik Roslund

text: Karl-Erik Roslund (s. 23. huhtikuuta 1915) oli suomalainen jalkapalloilija.


title: Karl-Erik Roslund

text: Hyökkääjänä pelannut Roslund edusti urallaan HIFK:a 1935–1937. Hän voitti seurassa Suomen mestaruuden 1937. Kaikkiaan Roslund pelasi kolmen mestaruussarjakautensa aikana 28 ottelua, joissa hän teki 25 maalia.


title: Karl-Erik Roslund

text: Roslund pelasi Suomen maajoukkueessa yhden maaottelun 1937.


title: Rolf Rosqvist

text: Rolf Viktor Karl Rosqvist (18. huhtikuuta 1932 Hanko – 26. elokuuta 2016) oli suomalainen jalkapalloilija.


title: Rolf Rosqvist

text: Hyökkääjänä pelannut Rosqvist edusti urallaan helsinkiläistä Arsenalia 1950–1951 ja 1962 sekä HIFK:a 1953–1961. Hän voitti HIFK:ssa Suomen mestaruuden 1959. Kaikkiaan Rosqvist pelasi neljän kauden aikana 47 mestaruussarjan ottelua, joissa hän teki 22 maalia.


title: Rolf Rosqvist

text: Rosqvist pelasi Suomen maajoukkueessa vuonna 1959 kaksi maaottelua, joissa hän teki yhden maalin.


title: Rolf Rosqvist

text: Rosqvist on pelannut SM-sarjatasolla myös jääkiekkoa Arsenalissa kaudella 1948–1949 sekä HIFK:ssa kausina 1950–1951 ja 1952–1953.


title: Prolavaara

text: Prolavaara tai Prolanvaara oli kylä Soanlahden kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Prolavaara oli virallisesti osa Soanlahden kirkonkylää, mutta käytännössä sitä pidettiin omana kylänään. Prolavaara sijaitsi Soanjoen varrella Suistamon vastaisella rajalla. Naapurikyliä olivat etelässä Ypäkkö, lännessä Lehtomäki, idässä Suistamon puolella Jalonvaara. Prolavaaran kautta kulki tie Lehtomäestä Ypäkön ja Jalonvaaran väliselle tielle. Prolavaarassa toimi Prolavaaran dolomiittilouhos. Soanjoessa oli kylän alueella suuri Prolankoski, jossa toimivat Vornasen vehnämylly ja sirkkelisaha.


title: Prolavaara

text: Talvisodan taistelut eivät ulottuneet Soanlahdelle, mutta Moskovan rauhassa 1940 koko kunta ja myös Prolavaaran kylä oli luovutettava Neuvostoliitolle. Kylän asukkaat evakuoitiin jäljelle jääneen Suomen alueelle. Jatkosodan alussa 1941 luovutetut alueet vallattiin takaisin ja prolavaaralaiset pääsivät palaamaan kotikyläänsä, mutta 1944 alue luovutettiin ja evakuoitiin uudelleen.


title: Quakesat

text: QuakeSat oli Stanfordin yliopiston ja Quakesat LLC-yhtiön toteuttama nanosatelliitti 3U CubeSat. Sen alkuperäiseksi toimintajaksi oli suunniteltu kuudesta kuukaudesta vuoteen. Se kuitenkin toimi 1,5 vuotta. Sen tehtävänä oli mitata ELF-radioemissioita, joita syntyy seismisen toiminnan yhteydessä.


title: Egyptin vallankumous 2011

text:
Egyptin mielenosoitukset 2011 tai Egyptin kansannousu alkoivat Tunisian vallankumouksen jälkeen 25. tammikuuta 2011. Ajankohdan valitsivat egyptiläisen Facebook-ryhmän "Huhtikuun 6. päivän nuorisoliike" jäsenet.
Mielenosoituksia ruokkivat Egyptin vallanpitäjien itsevaltaiset otteet sekä korruptio kuin myös laaja työttömyys, joka johtuu muun muassa nuorten aikuisten suuresta lukumäärästä.


title: Egyptin vallankumous 2011

text:
Egyptin terveysministeriön mukaan mielenosoituksissa kuoli 945 ihmistä ja 6500 loukkaantui. Mielenosoitukset olivat laajimmat presidentti Hosni Mubarakin kolmekymmentä vuotta kestäneen valtakauden aikana. Mielenosoitukset johtivat Hosni Mubarakin eroon virastaan 11. helmikuuta 2011 ja vallan siirtymiseen armeijalle.. Presidentinvaalit voitti Muslimiveljeskunnan ehdokas Mohammed Mursi. Egyptin demokratialiike alkoi vastustaa Mursia protestein. Mielenosoitukset muuttuivat
väkivaltaisiksi, jonka takia armeija kaappasi vallan 3. heinäkuuta 2013.


title: Egyptin vallankumous 2011

text:
Vuodesta 1981 Egyptiä hallitsi hätätilalain turvin
presidentti Hosni Mubarak laajennettujen valtaoikeuksien turvin. Mubarakilla oli sotilastausta. Viranomaiset pidättivät opposition edustajia mielivaltaisesti, ja oli
julkisesti tunnustamattomia pidätyskeskuksia. Myöskään sananvapaus ei toteutunut, kun hallitus valvoi mediaa.
Korruptio yleistyi Mubarakin kaudella.
Parlamentti valitsi presidentin ja vastaehdokkaita presidentinvaaleihin sai asettaa vuodesta 2005. Mubarak voitti tämänkin vuoden vaalit.


title: Egyptin vallankumous 2011

text:
Kun Palestiinan toinen intifada oli vuonna 2000, Egyptiin syntyi sitä tukeneita solidaarisuuskomiteoita. Näiden mielenosoituksissa näkyi paljon epäpoliittista nuorisoa.
Egyptissä alkoi toimia "Kafayaksi" kutsuttu oppositioliike vuonna 2004. Tämän järjestämä historiallinen 500-1000 hengen mielenosoitus oli Kairossa 12. joulukuuta 2004. Kefaya suunnitteli laajoja mielsnoituksia vuonna 2005 hätätilalain poistamiseksi. Kefayan aktivismi käynnisti muita oppositioryhmiä toimimaan.
Turvallisuusjoukot murskasivat myös oppositioaktivistien 6. huhtikuuta 2008 järjestämät El-Mahalla El-Kubrassa lakon ja protestit. Niissä työläiset ja opiskelija-aktivistit protestoivat hallintoa vastaan.
Vallankumousta ajanut Huhtikuun 6. päivän liike otti mm mallia väkivallattoman vastarinnan aatteesta ja Serbian Otpor-liikkeestä. Hallitus taisteli ryhmää vastaan pidätyksin ja internet-hyökkäyksin. Tammikuussa 2009 liikkeellä oli 70000 kannattajaa, joista suurin osa
pääosin nuortia ja koulutettuja. Liike vaati sananvapautta ja arvosteli nepotismia ja huonoa taloutta.


title: Egyptin vallankumous 2011

text:
Poliisi hakkasi kuoliaaksi 6. kesäkuuta 28-vuotiaan Khaled Mohamed Saeed:in.
Aktivistit mm. levittivät hakatun Khaledin kuvia internetissä.
Khaledin kuolemasta nousi protesteja 25. kesäkuuta 2010 Aleksandriassa. Khaledin hakanneet poliisit pidätettiin ja tuomittiin vasta lokakuussa 2011, vallankumouksen jälkeen.


title: Egyptin vallankumous 2011

text:
Muutama egyptiläinen sytytti itsensä tuleen 17. -20. tammikuuta, Tunisian polttoitsemurhaajan esikuvan mukaisesti. Egyptiläinen Huhtikuun 6. päivän liikkeen aktivisti Asma Mahfouz meni muutaman muun kanssa osoittamaan mieltään Tahririn aukiolle, mutta turvamiehet ajoivat heidät pian pois. Mahfouz lupasi Youtube-videossa palata viikon päästä paikalle ja haastoi ihmisiä mukaan mielenosoitukseen.
Oppositio päätti järjestää protestin poliisiväkivaltaa vastaan kansallisena poliisipäivänä 25. tammikuuta sisäministeriön edessä. Monia ryhmiä
liittyi protestiin. Kymmeniä tuhansia liittyi protestiin Kairossa, ja tuhansia muualla Egyptissä.
Mielenosoitus sujui pääosin rauhallisesti, mutta joitain väkivaltaisia yhteenottoja poliisin ja protestoijien välillä oli. Mielenosoittajat vastustivat poliisin harjoittamaa häirintää ja vaativat sisäministerin eroa,
minimipalkkaa ja presidentin valtakauden rajoittamista. Suurimmat 25. päivän protestit olivat
Aleksandriassa ja Kairossa. Suezilla kuoli kaksi protestoijaa. Kairon noin 15000 protestoijaa mursivat poliisketjun ja siirtyivät Tahririn (vapauden) aukiolle. Poliisi vastasi tähän vesitykein, kumiluodein ja kyynelkaasulla.
Yksi poliisi kuoli kivenheitosta.
Sisäministeriö kielsi julkiset kokoontumiset.
Protestiväkivalta kiihtyi 26. tammikuuta. Sekä poliisia että mielenosoittajia hakattiin. Kairossa kuoli sekä mielenosoittaja että poliisi. Suezin mellakoijat sytyttivät tuleen hallinnon rakennuksia, mm poliisiaseman.
Niihin poliisi vastasi pidätyksin ja ampumalla kovilla.
Siviilipukuiset turvavirkailijat pidättivät ulkomaisia toimittajia.
27. tammikuuta oli kairossa vähemmän protestointia, koska varauduttiin "vihan perjantaihin". Mutta Suezilla protestoijat polttivat yhä hallinnon rakennuksia ja jotkut protestoijat aseistauituivat tuliasein. Kairossa pidätetiin 600, ja muuallakin maassa satoja.
28. tammikuuta alkoivat "vihan perjantain" mielenosoitukset, joissa oli kymmeniä tuhansia osanottajia eri oppositioaktivistien ryhmistä.
Useissa kaupungeissa järjestettiin presidentti Mubarakin vastaisia, "vihan perjantaiksi" nimettyjä mielenosoituksia perjantaina 28. tammikuuta. . Hallitus kovensi otteitaan. Se laajensi aiemmin Kairoon, Aleksandriaan ja Sueziin julistetun ulkonaliikkumiskiellon koskemaan koko maata.
Hallitus myös katkaisi internetyhteydet ja matkapuhelinliikentaan varhain 28. tammikuuta.
Niinpä protestoijien kokoonkutsua välittävät Twitter- ja Facebook-palvelut eivät toimineet normaalisti.
Hallitus kielsi uutiskanava al-Jazeeran toiminnan maassa.
Mielenosoittajat eivät välittäneet, vaikka armeija varoitti rankaisevansa sen rikkojia. Armeija oli pulmallisessa tilanteessa.
Presidentti piti televisiopuheen lauantain 29. tammikuuta vastaisena yönä ja lupasi, että maahan muodostetaan uusi hallitus lauantaina.


title: Egyptin vallankumous 2011

text: Mubarak valitsi varapresidentin ja pääministerin 29. tammikuuta. Varapresidentiksi nimitettiin tiedustelupalvelun johtaja Omar Suleiman. Pääministeriksi nimitettiin edellisen hallituksen ilmailuministeri Ahmad Shafiq.


title: Egyptin vallankumous 2011

text:
Sunnuntaina 30. tammikuuta 2011 mielenosoitukset jatkuivat. Egyptin puolustusministeri Muhammad Hussein Tantawi nähtiin mielenosoittajien joukossa Tahrir-aukiolla Kairon keskustassa. Tantawi on myös puolustusvoimien komentaja.
Kansainvälisen atomienergiajärjestön entisen johtajan Mohamed ElBaradei valittiin viiden oppositioryhmän edustajaksi neuvottelemaan väliaikaisesta "kansallisen pelastuksen hallituksesta". Kello 18:00 Mohammed ElBaradeia odotettiin keskusaukiolle. Mubarak oli pitämässä samaan aikaan kokousta sotilasjohtajiensa kanssa. Mohamed ElBaradei vaati, että Mubarak eroaa "tänään", "neuvottelematta kaikkien egyptiläisten takia". Muslimiveljeskunta liittyi Elbaradein tukijoukkoon.


title: Egyptin vallankumous 2011

text: ElBaradei puhui mielenosoittajille sunnuntaina 30. tammikuuta Tahririn aukiolla, josta on muodostunut mielenosoitusten keskus. Armeija osoitti voimaansa lennättämällä keskustan yllä hävittäjälentokoneita ja helikoptereita.


title: Egyptin vallankumous 2011

text: Mielenosoitukset ja protestoinnit jatkuivat 31. tammikuuta 2011. Turvallisuusviranomaiset ilmoittivat, että ulkonaliikkumiskielto alkaa kello 15:00 ja uhkasivat ampua jokaisen, joka ei sitä noudata.


title: Egyptin vallankumous 2011

text: Sama ryhmä joka asetti päivämäärät tammikuun 25. ja 28. tammikuun päivän protesteille järjesti suurmielenosoituksen helmikuun ensimmäisenä päivänä.


title: Egyptin vallankumous 2011

text: Mubarakin kannattajat ja vastustajat ottivat väkivaltaisesti yhteen Tahririn aukiolla. Mubarakin kannattajat ratsastivat kameleilla ja hevosilla väkijoukkoon. Opposition mukaan Mubarakin kannattajat, joihin kuului poliiseita jotka olivat naamioituneet roistoiksi, aloittivat väkivaltaisuudet joissa satoja loukkaantui. Mubarakin kannattajat heittivät myös Molotovin cocktaileja. Turvallisuusviranomaiset käyttivät kyynelkaasua ja lahjoivat tavallisia kansalaisia hyökkäämään mielenosoittajien kimppuun.


title: Egyptin vallankumous 2011

text: Kun mielenosoitukset olivat jatkuneet 18 päivää, presidentti Hosni Mubarak erosi virastaan. Varapresidentti Omar Suleiman ilmoitti televisiopuheessa noin kello 18.00, että presidentti Hosni Mubarak luopuu vallasta.


title: Egyptin vallankumous 2011

text: 13. helmikuuta Egyptin televisio kertoi, että armeija on kumonnut perustuslain ja hajottanut parlamentin. Paluuta siviilihallintoon luvataan puolen vuoden päästä tai kun Egyptissä saadaan järjestettyä vaalit.


title: Egyptin vallankumous 2011

text:
19. maaliskuuta maassa järjestettiin kansanäänestys perustuslain muutoksista, joissa mm. rajattiin presidenttikaudet kahteen kuuden vuoden kauteen ja sovittiin uuden perustuslain laatimisesta vaalien jälkeen. Jopa 77 % äänestäneistä kannatti ehdotuksia.
Kesäkuussa eräät järjestöt kuitenkin vaativat Tahrir-aukiolla uutta perustuslakia ennen parlamenttivaaleja ja uuden presidentin vaalia. Osaltaan kyse oli epäluottamuksesta hallitsevaa sotilasjunttaa kohtaan ja pelko islamistien hallitsemasta tulevasta parlamentista.


title: Egyptin vallankumous 2011

text: Lokakuun alkupuolella maassa oli levottomuuksia koptikristittyjen ja muslimien välillä. Kristityt osoittivat mieltään Tahrir-aukiolla Assuanissa tapahtunutta kirkon polttoa vastaan. Mellakoinneissa ja yhteenotoissa kristittyjen, armeijan ja islamistinuorten välillä televisioyhtiön ja haavoittuneita hoitavan sairaalan edessä kuoli 24.


title: Egyptin vallankumous 2011

text:
20. marraskuuta 2011 armeija hajotti Tahrir-aukiolla uuden mielenosoituksen, jonka osallistujat vaativat siirtymistä siviilivaltaan. Ainakin 20 kuoli ja loukkaantuneita oli yli tuhat.
Kuukautta myöhemmin kaupungissa oli jälleen levottomuuksia, joissa kuoli kymmenisen. Egyptin kansallisarkisto poltettiin ja sen arvokkaat kokoelmat tuhoutuivat.


title: Egyptin vallankumous 2011

text: Egyptissä järjestetään vaalit parlamentin alahuoneen jäsenten valitsemiseksi kolmessa vaiheessa 2011–2012:Ensimmäisessä äänestyksessä eri islamistipuolueet saivat yli 65 % äänistä.


title: Egyptin vallankumous 2011

text: Ylähuoneen eli šura-neuvoston vaalit järjestetään 29. tammikuuta 2012 myös kolmessa vaiheessa


title: Egyptin vallankumous 2011

text: Yhdistyneiden kansakuntien pääsihteeri Ban Ki-moon sanoi 28. tammikuuta 2011 Davosissa järjestetyssä Maailman talousfoorumin kokouksessa, että Egyptin pitää kuunnella kansalaisiaan.


title: Egyptin vallankumous 2011

text: Yhdysvaltain presidentti Barack Obama puhui 29. tammikuuta 2011 noin 30 minuuttia kestävän puhelinkeskustelun Mubarakin kanssa. Puheessaan suurelle yleisölle Obama varoitti väkivaltaisuuksista ja muistutti, että Egypti on Yhdysvaltojen liittolainen, mutta jonka tulee kuunnella kansaansa ja suostua uudistuksiin. Myöhemmin Obama muistutti, että Mubarak oli luvannut hänelle uudistuksia.


title: Egyptin vallankumous 2011

text: Kiina oli sulkenut sanan "Egypti" käyttömahdollisuuden internet-palveluista kansalaisiltaan. Saudi-Arabian kuningas Abdullah bin Abdulaziz al-Saud antoi tukensa Mubarakille ja kritisoi mielenosoittajia. Israel lennätti kansalaisiaan, mukaan lukien diplomaattien perheet, pois Egyptistä. Maan pääministeri Benjamin Netanyahu määräsi hallituksensa pysymään vaiti Egyptin tilanteesta. Egyptin levottumuudet luovat polttoainepulaa Gazan eksklaaviin.


title: Egyptin vallankumous 2011

text:
Vaalit nostivat kesällä 2012 valtaan Muslimiveljeskunnan ehdokkaan Mohammed Mursin. Egyptissä äänestettiin joulukuussa 2012 uusi perustuslaki, mutta ilman kansan enemmistön tukea, kun suurin osa ei äänestänyt.
Mubarakia vastustanut Tamarod-kapinaliike kääntyi vuonna 2012 Mursia vastaan ja järjesti mielenosoituksia. Tämä johtui siitä, että Mursi oli ottanut kaiken vallan itselleen ja islamilaisille,
mitä maallistuneet tahot vastustivat.
Mursin vastustajat olivat tyytymättömiä talouteen ja Egyptiä uhkavaan islamisaatioon demokratian kustannuksella. Armeija vastusti Mursia.
Mursin kannattajat järjestivät omia Muslimiveljeskuntaa tukevia mielenosoituksiaan. Muutamia Mursia vastustavia mielensoittajia kuoli, mikä muutti protestit väkivaltaisiksi.
Egyptin armeija kaappasi 3. heinäkuuta 2013 vallan ja syöksi Mursin pois vallasta yrittäen tällä tavoin rauhoittaa Mursia vastustavaa oppositiota. Mutta Mursin kannattajat jatkoivat mielenosoituksiaan pyrkien palauttamaan Mursin valtaan. Mursin kannattajien ja vastustajien välille puhkesi monina eri päivinä kerrallaan jopa kymmeniä tappaneita ja satoja haavoittaneita väkivaltaisuuksia. Väliaikaisena presidenttinä toimi perustuslakituomioistuimen puheenjohtaja Adil Mansour, joka oli armeijan ohjauksessa. Islamistien pääsy Egyptin johtoon oli estetty voimatoimin, ja heihin kohdistunut pidätyksiä ja tappavaa väkivaltaa. Nämä asiat herättivät sekä Muslimiveljeskunnassa että salafistipuolue al-Nourssa vastareaktion. Poliisi tyhjensi väkivalloin muslimiveljeskunnan Kairon protestileirit puolentoista kuukauden jälkeen vallankaappauksesta. Taisteluissa kuoli kymmeniä poliiseja ja 600-2000 Muslimiveljeskuntaa tukevaa mielenosoittajaa. Muslimiveljeskunnan jäsenet hyökkäilivät rajusti Egyptin kristittyjen kimppuun, koska näiden johtaja tuki vallankaappajia. Armeijan johtama väliaikaishallitus julisti 15. elokuuta 2013 maan poikkeustilaan, jonka aikana sotilailla oli tarvittaessa oikeus ampua kovilla protestoijia. Muslimiveljeskunta järjesti uusia protesteja uhmaten poikkeustilaa.
Islamistien ja armeijan tukemien maallisten tahojen pelättiin ajautuvan pahenevaan väkivallan kierteeseen.


title: Anders Roth

text: Anders Roth (s. 17. maaliskuuta 1967 Hanko) on entinen suomalainen jalkapalloilija.


title: Anders Roth

text: Keskikentällä pelannut Roth edusti urallaan Hangö IK:a 1983–1984, 1986, 1992 ja 1998–2001. Lisäksi hän pelasi Bollklubben-48:ssa 1985, ruotsalaisessa Örgrytessä 1987–1991, Myllykosken Pallossa 1993–1996, Finnairin Palloilijoissa 1997–1998 ja Valkeakosken Hakassa 1998. Roth voitti Myllykoskella Suomen Cupin 1995 ja SM-hopeaa neljäsi vuosina 1993–1996. Kaikkiaan Roth pelasi seitsemän kauden aikana 100 Veikkausliigan ottelua, joissa hän teki kuusi maalia. Ruotsin pääsarjassa hänelle kertyi 50 ottelua.


title: Anders Roth

text: Roth pelasi maajoukkueessa vuosina 1989–1990 yhteensä seitsemän maaottelua.


title: Taisto Ruippo

text: Veikko Taisto Tapio Ruippo (23. heinäkuuta 1931 Sortavala – 24. maaliskuuta 2014 Pieksämäki) oli suomalainen jalkapalloilija.


title: Taisto Ruippo

text: Tukimiehenä ja hyökkääjänä pelannut Ruippo edusti urallaan Kopareita 1957–1963 ja Kuopion Palloseuraa 1964–1965. Kaikkiaan Ruippo pelasi kahden kauden aikana 34 mestaruussarjan ottelua, joissa hän teki kolme maalia. Ruippo edusti Suomen maajoukkuetta yhdessä maaottelussa 1958.


title: Seesamiöljy

text: Seesamiöljy on seesamisiemenistä saatava kasviöljy, jolla on raaka-aineensa erityinen tuoksu ja maku.


title: Seesamiöljy

text: Seesamiöljyä käytetään usein kaakkoisaasialaisessa keittiössä korostamaan makuja. Esimerkiksi Japanissa sitä käytetään tempuran valmistukseen.


title: Seesamiöljy

text: Kylmäpuristettu seesamiöljy on lähes väritöntä, sillä se valmistetaan kypsentämättömistä siemenistä. Muilla tavoilla valmistetuissa seesamiöljyissä on eroja:


title: Seesamiöljy

text: Seesamiöljyn tiedetään aiheuttavan yliherkkyysoireita, mutta sillä on myös lääkinnällistä käyttöä: puhdistettu seesamiöljy kosteuttaa hyvin kuivia nenän limakalvoja. Seesamiöljy tunnettiin jo Assyriassa, jossa sitä käytettiin niin ruoanlaittoon kuin ulkoisena ja sisäisesti nautittuna lääkkeenä.


title: Jouni Räsänen

text: Jouni Räsänen (s. 29. tammikuuta 1970 Kuopio) on entinen suomalainen jalkapalloilija.


title: Jouni Räsänen

text: Laitapuolustajana pelannut Räsänen edusti urallaan Kuopion Palloseuraa 1987–1989, 1991–1992 ja 1994, Mikkelin Palloilijoita 1993–1996 sekä Valkeakosken Hakaa 1997–2000. Hän voitti Hakassa Suomen mestaruuden kolmesti 1998–2000 ja Suomen Cupin 1997. Kaikkiaan Räsänen pelasi 12 kauden aikana 213 pääsarjatason ottelua, joissa hän teki 11 maalia.


title: Jouni Räsänen

text: Räsänen pelasi Suomen maajoukkueessa kaksi maaottelua 1999.


title: Vainola

text: Vainola on Päivi Alasalmen vuonna 1996 kirjoittama romaani. Se asetettiin Finlandia-palkintoehdokkaaksi julkaisuvuonnaan 1996.


title: Raimo Saari

text: Raimo Saari (s. 23. heinäkuuta 1952) on entinen suomalainen jalkapalloilija.


title: Raimo Saari

text: Puolustajana pelannut Saari edusti urallaan Turun Weikkoja 1968–1969 ja Turun Palloseuraa 1970–1981. Hän voitti TPS:ssa Suomen mestaruuden 1971, 1972 ja 1975. Kaikkiaan Saari pelasi 10 kauden aikana 219 pääsarjatason ottelua, joissa hän teki yhden maalin.


title: Raimo Saari

text: Saari pelasi maajoukkueessa kaksi maaottelua vuosina 1974–1979.


title: László Szollás

text: László Szollás (13. marraskuuta 1907 Budapest – 4. lokakuuta 1980 Budapest) oli unkarilainen taitoluistelija, olympiamitalisti, maailmanmestari ja Euroopan mestari.


title: László Szollás

text: Pariluistelussa Emília Rotterin kanssa kilpaillut Szollás voitti olympiapronssia Lake Placidissa 1932 ja Garmisch-Partenkirchenissä 1936, neljä maailmanmestaruutta vuosina 1931 ja 1933–1935 sekä MM-hopeaa vuonna 1932. Vuoden 1929 MM-kilpailuissa pari oli viides. EM-kilpailuista Rotter ja Szollás voittivat kultaa vuonna 1934 ja hopeaa vuosina 1930 ja 1931. Unkarin mestaruuden pari voitti kuudesti peräkkäin vuosina 1931–1936.


title: László Szollás

text: Szollás taisteli toisessa maailmansodassa itärintamalla Neuvostoliittoa vastaan. Szollásista tuli sotavanki, ja hänet vietiin vankileirille Siperiaan neljäksi vuodeksi. Palattuaan Budapestiin hänestä tuli urheilulääkäri.


title: Luhnin algoritmi

text: Luhnin algoritmi on yksinkertainen tarkistussumman laskemiseen käytetty kaava, jota käytetään varmistamaan erilaisia tunnistenumeroita kuten luottokortti- ja IMEI-numeroita. Algoritmin loi IBM:n tutkija Hans Peter Luhn, joka jätti patenttihakemuksen algoritmista 6. tammikuuta 1954. Patentti myönnettiin 23. elokuuta 1960.


title: Luhnin algoritmi

text: Algoritmi on public domainia, ja sitä käytetään tunnistamaan tahattomat numerosarjassa olevat virheet; algoritmia ei ole suunniteltu suojaamaan tahallista hyökkäystä vastaan.


title: Luhnin algoritmi

text: Algoritmi varmistaa numeronsarjan oikeellisuuden erityisen tarkistusnumeron avulla. Yleensä tarkistusnumero liitetään varsinaisen numerojonon perään, jolloin ne yhdessä muodostavat halutun numerosarjan.


title: Luhnin algoritmi

text: Tarkistusnumero lasketaan seuraavasti:


title: Luhnin algoritmi

text: Tässä tapauksessa tarkistusnumero on seitsemän ja koko numerosarja 260531793113837.


title: Luhnin algoritmi

text: Annettu numerosarja tarkistetaan seuraavasti:


title: Divertimento

text: Divertimento on soitinmusiikin muoto, joka on luonteeltaan kamari- tai sinfonisen musiikin ja kevyehkön ulkoilmamusiikin välimuoto.


title: Divertimento

text: Divertimenton osat ovat yleensä melko lyhyitä. Joskus ne saattavat olla viihteellisiä ja joskus vakavia. Teosta kehystää joskus kaksi marssia. Niistä ensimmäinen soitetaan muusikkojen tullessa esiintymään ja jälkimmäinen pois lähtiessä.


title: Divertimento

text: Divertimentonin parhaita taitajia olivat Mozart ja Haydn.


title: Divertimento

text: Läheisiä lajityyppejä ovat serenadi, kassaatio ja nokturno.


title: Serenadi

text: Serenadi (ital. "serenata") on iltamusiikkia, joka esitetään tervehdyksenä. Tunnetuin tapa on esittää se ihaillun naisen parvekkeen alla. Se on luonteeltaan kamari- ja orkesterimusiikin välimuoto.


title: Serenadi

text: Serenadi on alkujaan 1700-luvun musiikkia. Soitinsävellyksenä se on syklistä. Tunnetuin serenadinmusiikin taitaja oli Mozart.


title: Serenadi

text: Läheinen lajityyppi on nokturno.


title: Kassaatio

text: Kassaatio ( < 'peruuttaa') on ulkoilmasoittoon tarkoitettu sävellystyyppi, joka kukoisti 1700-luvun jälkipuoliskolla erityisesti Itävallassa. Kassaatio on sukua divertimentolle ja serenadille. Kassaatiossa on tavallisesti viisi osaa, ensimmäisenä useimmiten marssi.


title: Kassaatio

text: Kassaatioita ovat säveltäneet muiden muassa Joseph Haydn, Michael Haydn, W. A. Mozart, Carl Ditters von Dittersdorf ja Antonio Salieri.


title: Kassaatio

text: Uudemmista säveltäjistä mm. Jean Sibelius on säveltänyt "Cassazionen" op. 6 (1904), mutta tämä teos on yksiosainen, konsertoiva, ja sen työnimenä oli "Fantasia".


title: Darren Young

text: Frederick "Fred" Rosser (s. 2. marraskuuta 1979) on amerikkalainen showpainija. Hänellä on sopimus World Wrestling Entertainment -promootion kanssa, jossa hän kilpailee WWE NXT:n viidennellä kaudella nimellä Darren Young. Hän osallistui myös WWE NXT:n ensimmäiselle kaudelle alkuvuonna 2010.


title: Darren Young

text: Rosser kertoi elokuussa 2013 homoseksuaalisuudestaan TmZ-kanavan ohjelmassa. Hän on siis täten ensimmäinen homoseksuaali lajinsa edustaja.


title: 9 Digits

text: 9 Digits on Martina Aitolehden ensimmäinen soolosingle sekä ensimmäinen single maaliskuun lopussa 2011 julkaistulta "Martina" -nimiseltä albumilta. Kappaleen on säveltänyt ja sanoittanut DJ Mobster, Henrik Tala ja Milos Rosas. Single sai ensiesityksensä 28. tammikuuta 2011 suorassa "Korkojen kera" -lähetyksessä, jossa Martina esitti kappaleen yhdessä Dazzling Ladies -tanssiryhmänsä kanssa. Päivää myöhemmin 29. tammikuuta 2011 single julkaistiin digitaalisesti.


title: 9 Digits

text: ”9 Digitsin” saama vastaanotto oli hyvin negatiivinen. Findancen kriitikko Antti Niemelä toteaa, että singlen tuotanto on varsin tasokasta ja että "oikean artistin kanssa kertosäekin oltaisiin ehkä saatu pelaamaan", mutta tämä epäonnistuu, koska "ajatus Martina Aitolehdestä laulajana on suorastaan kuvottava". Viihdelehti Staran arvostelu kehuu kappaleen tarttuvaa kertosäettä, mutta moittii latteaa masterointia ja mielikuvituksetonta sävellystä.


title: Pentti Hauhiala

text: Pentti Hauhiala (1950 – 21. joulukuuta 2018) oli suomalainen Disney-aiheisten lehtien, kirjojen ja tavaroiden keräilijä. Hauhialan kokoelma on arvioitu Pohjoismaiden suurimmaksi alallaan. Hän lahjoitti lokakuussa 2010 suurimman osan kokoelmastaan Kansalliskirjastolle, jossa se oli näytteillä.


title: Pentti Hauhiala

text: Hänen kokoelmansa oli aiemmin sijoitettu hänen kotiinsa Kirkkonummelle. Hauhialan yksiö oli täynnä erilaista Disney-tavaraa. Hauhialan Disney-innostus alkoi nelivuotiaana, jolloin hän sai ensimmäisen Aku Ankkansa. Hauhiala on kertonut myös ensimmäisen näkemänsä Disney-elokuvan vaikuttaneen häneen niin syvästi, että hänen äitinsä luuli hänen olleen humalassa, kun hän tuli kotiin elokuvateatterista.


title: Pentti Hauhiala

text: Keräiltyään aluksi suomalaisia Disney-julkaisuja hän ryhtyi 1970-luvulla työelämään siirryttyään hankkimaan myös ulkomaisia Disney-tavaroita. 1990-luvulla hän keskittyi säilytystilojen loppumisen vuoksi taas vain suomalaisen aineiston keräämiseen.


title: Pentti Hauhiala

text: Hauhiala itse arvosti kokoelmassaan eniten kirjettä, jossa on Walt Disneyn aito allekirjoitus, ja sen hän säästi itsellään lahjoituksen jälkeen. Saadakseen ostettua kirjeen itselleen hän joutui ottamaan pankkilainan, mutta pyysi lainan kodinperustamisen nimissä.


title: Pentti Hauhiala

text: Hauhiala luopui kokoelmasta Parkinsonin taudin vuoksi ja asui vuodesta 2010 palvelutalossa Kirkkonummella.


title: Pertti Mutka

text: Pertti Mutka (9. marraskuuta 1936 Sääminki – 1. tammikuuta 2011 Savonlinna) oli Savonlinnan kaupungin matkailupäällikkö. Hän oli vaikuttamassa Savonlinnan oopperajuhlien uuteen tulemiseen 1960-luvun puolivälissä ja toimi sen jälkeen juhlien toiminnanjohtajana.


title: Pertti Mutka

text: Mutka kirjoitti 1955 ylioppilaaksi Savonlinnan lyseosta ja suuntautui toimittajaksi vuosiksi 1955–1965. Hän työskenteli kulttuuritoimittajana ja ryhtyi siinä tehtävässä edistämään Oopperajuhlien uutta tulemista. Hän oli juhlien ensimmäinen toiminnanjohtaja 1966–1971. Hän työskenteli myös vuodesta 1966 alkaen hänelle räätälöidyssä virassa Savonlinnan matkailupäällikkönä aina eläkkeelle jäämiseen 1999 asti.


title: Pertti Mutka

text: Mutka opetti matkailuopistoissa Porvoossa, Helsingissä ja Savonlinnassa. Hän toimi luennoitsijana ja kirjoitti artikkeleita alan julkaisuihin. Hän toimi myös Euroopan matkailujohtajien järjestössä. Hän oli Savonlinnan kaupunginvaltuuston jäsen 1977–1996 kokoomuksen ryhmässä..


title: Pertti Mutka

text: Mutkaa on luonnehdittu valtakunnallisesti tunnetuksi värikkääksi persoonaksi.


title: Mark Sanchez

text: Mark Travis John Sanchez (s. 11. marraskuuta 1986 Long Beach, Kalifornia) on yhdysvaltalainen amerikkalaisen jalkapallon pelinrakentaja, joka edustaa NFL-seura New York Jetsiä. Hänet varattiin viidentenä pelaajana ja toisena pelinrakentajana vuoden 2009 NFL:n varaustilaisuuden ensimmäisellä kierroksella.


title: Mark Sanchez

text: Hän pelasi amerikkalaista jalkapalloa ennen ammattilaisuraansa Etelä-Kalifornian yliopiston joukkueessa. Sanchez on vasta neljäs tulokaspelinrakentaja, joka on NFL-historiassa voittanut ensimmäisen playoff-pelinsä ja toinen joka voitti kaksi playoff-peliä tulokaskaudellaan.


title: Mark Sanchez

text: Kaudelle 2012 Jets hankki Sanchezille kilpailijaksi Denver Broncosista huippusuositun Tim Tebowin, joka menetti oman paikkansa Denverissä Indianapolis Coltsista siirtyneelle tähtipelinrakentaja Peyton Manningille. Sanchez voitti haastajansa Teboew ja aloitti kauden 16 pelistä 15. Tebow ei aloittanut ainuttakaan. 2013 draftissä Jetsit valitsivat Geno Smithin josta tuli uusi haastaja Sanchezille.


title: KNM Nordstjernen (1862)

text: KNM Nordstjernen oli Norjan laivaston vuonna 1862 vesillelaskettu 14-tykkinen potkurikorvetti.


title: KNM Nordstjernen (1862)

text: Alus tilattiin Carljohansværns Værftiltä Hortenista ja sen köli laskettiin telakkanumerolla 46. Alus laskettiin vesille elokuussa 1862.


title: KNM Nordstjernen (1862)

text: Aluksen tärkein tehtävä oli edustaa Norjaa maailman merillä eli niin sanotusta näyttää lippua. Se oli mukana Suezin kanavan avajaisissa 1869, juhlallisuuksissa Islannissa 1974, Yhdysvaltain satavuotisjuhlallisuuksissa ja Philadelphian maailmannäyttelyssä 1876. Alus oli kadettien koululaivana vuosina 1894–1898 ennen muuttamistaan majoitusalukseksi.


title: KNM Nordstjernen (1862)

text: Alus sijoitettiin vuonna 1899 majoitusaluksena Marineholmenissa Bergenissä. Alus upposi toisessa maailmansodassa ollessaan Herdlan lentokenttää rakentavien sotavankien majoitusaluksena. Hylky nostettiin vuonna 1945. Norsk Bjergningskompani käytti alusta proomuna. Alus upposi 1950-luvulla Herdlefjordenissa.


title: Monica Ali

text: Monica Ali (s. 20. lokakuuta 1967) on brittiläis-bangladeshiläinen kirjailija. Hänen esikoisromaaninsa "Brick Lane" ilmestyi vuonna 2003.


title: Monica Ali

text: Ali syntyi Dhakassa, Bangladeshissa. Hänen isänsä oli bengalilainen ja äitinsä englantilainen. Ali muutti Boltoniin Englantiin kolmevuotiaana, ja kasvoi siellä. Ali meni Bolton Schooliin ja opiskeli Wadham Collegessa.


title: Monica Ali

text: Hän asuu Etelä-Lontoossa miehensä Simonin ja heidän kahden lapsensa, Felixin ja Shumin, kanssa.


title: Monica Ali

text: "Brick Lane", joka nimettiin Lontoon sydämessä bangladeshilaisessa yhteisössä sijaitsevan kadun mukaan, seuraa Nazneen-nimisen naisen elämää. Hän muuttaa Lontooseen 18-vuotiaana, osaten englannista vain sanat "anteeksi" ja "kiitos", mennäkseen naimisiin vanhemman miehen, Chanun, kanssa.


title: Monica Ali

text: Kirjasta tehtiin saman niminen elokuva vuonna 2007.


title: Kalevalainen jäsenkorjaus

text: Kalevalainen jäsenkorjaus on kansanparannusmuoto. Jäsenkorjauksessa tarkastellaan ihmisen yleistä olemusta, ryhtiä ja liikkumista. Kalevalainen jäsenkorjaus on saanut nimensä Elias Lönnrotin Kalevalan 15. luvussa kuvatun vanhan suomalaisen jäsenkorjausperinteen mukaan:


title: Kalevalainen jäsenkorjaus

text: Nykyinen kalevalainen jäsenkorjaus on Olavi Mäkelän kehittämä mobilisaatiohoito, joka on dokumentoitu ja suojattu n. 3 vuotta kestäväksi koulutusohjelmaksi Kansanlääkintäseura ry:ssä. Lähipiiristään oppimaansa jäsenkorjaustaitoa kehittämällä Olavi Mäkelä ja Pentti Penttilä loivat perustan koulutukselleen. Jäsenkorjaus voidaan jakaa kahteen pääryhmään: mobilisaatioon perustuvat, kuten kalevalainen jäsenkorjaus, ja manipulaatioon perustuvat, muut jäsenkorjausmenetelmät.


title: Kalevalainen jäsenkorjaus

text: Kalevalaista mobilisaatiohoitoa on tutkittu lääketieteen kannalta 1980-luvultä lähtien, jolloin LT Antti Hernesniemi aloitti yhteistyön Olavi Mäkelän ja Pentti Penttilän kanssa Viislopissa ja Kansanlääkintäkeskuksessa Kaustisella.


title: Kalevalainen jäsenkorjaus

text: Suomessa menetelmää käyttää noin 300 koulutettua jäsenkorjaajaa ja Kuopion yliopistossa on tehty pilot-tutkimus Olavi Mäkelän ja Pentti Penttilän antamista hoidoista.


title: Kalevalainen jäsenkorjaus

text: Kalevalaista jäsenkorjauskoulutusta antaa ainoastaan Kansanlääkintäseura r.y., joka on suojannut kalevalaisen jäsenkorjauksen hoito- ja koulutustoiminnan EU-tavaramerkillä .


title: Ursula ja Sabina Eriksson

text: Ursula ja Sabina Eriksson (s. 1967) ovat ruotsalaiset kaksossiskot, jotka nousivat yleiseen tietoisuuteen Englannissa vuonna 2008 yhden ihmisen kuolemaan johtaneen tapahtumasarjan seurauksena. Varmoja syitä tapahtumille ei ole pystytty selvittämään, mutta taustalla oli harvinainen harhaluuloisuushäiriö, jonka vuoksi molemmat siskokset olivat tilapäisesti mielisairaita. Huumeet tai alkoholi eivät liittyneet tapaukseen millään tavoin.


title: Ursula ja Sabina Eriksson

text: Linja-automatkalla Liverpoolista Lontooseen olleet naiset jätettiin kyydistä Stoke-on-Trentin lähellä oudon käytöksen takia, minkä jälkeen he juoksivat useita kertoja moottoritielle jääden lopulta tiellä liikkuvien ajoneuvojen alle. Ursula loukkaantui vakavasti, Sabina vastusti ensiapua ja hyökkäsi poliisin kimppuun. Hänet pidätettiin lyhyeksi aikaa mutta vapautettiin pian, ja eräs paikallinen henkilö tarjosi hänelle yöpaikan. Tämän henkilön Sabina myöhemmin tappoi provosoimattomassa hyökkäyksessä.


title: Ursula ja Sabina Eriksson

text: Sabina pidätettiin hänen hypättyään sillalta alas vilkkaalle ajotielle. Hän sai viiden vuoden vankeustuomion alentuneesti syyntakeisena tehdystä taposta ja hänet on määrä vapauttaa vuoden 2011 puolessavälissä.


title: Ursula ja Sabina Eriksson

text: Ursula ja Sabina Eriksson viettivät lapsuutensa Sunnen kunnassa Länsi-Ruotsissa köyhissä olosuhteissa. Paikalliset ikätoverit pitivät heitä outoina ja heitä kiusattiin. Siskokset jättivät Ruotsin vuonna 2003, Sabina muutti Irlantiin ja Ursula Yhdysvaltoihin. Naiset tapasivat toisensa uudelleen Irlannissa ja he matkustivat Liverpooliin toukokuussa 2008. Sabinalla oli Irlannissa aviomies ja kaksi lasta, jotka eivät tienneet hänen lähteneen Englantiin siskonsa kanssa.


title: Norjan laivaston korvetit

text: Tämä on luettelo Norjan laivastossa palvelleista korveteista.


title: Walter

text: Walther, varsinkin Pohjoismaissa myös Valter, on alkuperältään germaaninen miehen etunimi. Nimi johtuu germaanisesta ’valtiasta’ tai ’ohjaajaa’ tarkoittavasta sanasta. Walter esiintyy myös sukunimenä.


title: Walter

text: Katolisen kirkon pyhimys, Pyhä Walter, oli ranskalainen benediktiiniläismunkki. Hän eli vuosina 1030-1099 ja toimi vasten tahtoaan uuden benediktiiniläisluostarin abottina kuningas Philip I:n nimittämänä. Pyhä Walter on vankien, sotavankien ja viinureiden suojelupyhimys, minkä lisäksi häneltä pyydetään apua työperäisen stressin vuoksi. Pyhän Walterin muistopäivää vietetään katolisessa kirkossa 8. huhtikuuta.


title: Walter

text: Suomessa nimi Valter on Väestörekisterikeskuksen tietojen mukaan annettu vuoden 2009 loppuun mennessä 5 582:lle ja Walter 1 496 miehelle, Walter muutamalle naisellekin. Nimestä on käytössä myös suomalaistettu muoto Valtteri. Valterin nimipäivä on suomenruotsalaisen kalenterin mukaan 29. tammikuuta, jolloin suomenkielisen kalenterin mukaan on Valtterin nimipäivä.


title: Pilkkuantennimonni

text: Pilkkuantennimonni ("Pimelodus pictus") on luonnonvaraisena Etelä-Amerikassa elävä antennimonneihin kuuluva kalalaji. Sitä pidetään myös akvaarioissa.


title: Pilkkuantennimonni

text: Pilkkuantennimonni kasvaa noin 11 cm pitkäksi. Pohjaväriltään laji on hopeanharmaa ja siinä on mustia pilkkuja. Päässä pilkut ovat pienemmät kuin muualla vartalossa. Pään pitkät viikset ovat väriltään valkoiset.


title: Pilkkuantennimonni

text: Luonnossa pilkkuantennimonnia tavataan Etelä-Amerikasta Amazon- ja Orinocojoista. Kala viihtyy vesissä, joiden lämpötila on 22–25 °C ja pH välillä 6–8.


title: Pilkkuantennimonni

text: Luonnossa pilkkuantennimonni syö hyönteisiä, niiden toukkia ja itseään pienempiä kaloja. Akvaario-oloissa se voi syödä myös pellettejä ja hiutaleita.


title: Pilkkuantennimonni

text: Pilkkuantennimonni on myrkyllinen.


title: Santiago del Estero

text: Santiago del Estero on Santiago del Esteron maakunnan pääkaupunki pohjoisessa Argentiinassa. Kaupungin asukasluku oli vuonna 2010 yhteensä noin 256 000.


title: Santiago del Estero

text: Santiago del Estero perustettiin vuonna 1553 Dulcejoen varrelle. Se on maan vanhin kaupunki ja toimi tärkeänä asemana muiden kaupunkien perustamiselle syrjäisemmille alueille.


title: Baray

text: Baray on Angkorin khmerien arkkitehtuurissa iso tekoallas, jonka pinta-ala on vähintään 20 ha ja jossa on ainakin syöttökanava ja useimmiten myös poistokanava. Barayt ovat suorakaiteen muotoisia ja niiden itä-länsi-sivun suhde pohjois-etelä-sivuun on noin 2:1.


title: Baray

text: Hydrologian asiantuntijoiden mukaan barayt olivat oleellinen osa Angkorin keinokastelujärjestelmää. Monet historioitsijat ovat kyseenalaistaneet tämän ja näkevät barayt ennemminkin temppelien kaltaisina seremoniallisina rakennelmina. Kiistan ydinkysymyksenä on, riippuiko Angkorin maatalousyhteiskunta keinokastelusta vai ei.


title: Baray

text: Angkorin suurimmat barayt ovat läntinen ja itäinen baray.


title: Baray

text: Läntinen baray on Angkorin alueen suurin baray. Sen pituus on 8 km ja leveys 2,1 km. Tilavuudeltaan se on noin 50–156 miljoonaa m³. Läntinen baray oli kuningas Suryavarman I:n (hallitsi 1002–1050) merkittävin rakennusprojekti. Sen rakentamiseen tarvittiin senaikaisilla menetelmillä arviolta yli 200 000 henkilötyövuotta.


title: Baray

text: Yasovarman I rakennutti itäisen barayn hallituskaudellaan n. 889/890–n. 910/912. Sen pituus on 7,8 km ja leveys 1,7 km. Nykyään barayssa ei ole enää vettä. Rajendravarman II (hallitsi 944–n. 968) rakennutti myöhemmin Itä-Mebonin temppelin itäiselle baraylle tekemälleen keinotekoiselle saarelle.


title: LOIC

text: LOIC ("Low Orbit Ion Cannon") on avoimen lähdekoodin ohjelmisto. Ohjelmaa on käytetty palvelunestohyökkäyksissä muun muassa useita huomattavia yrityksiä, kuten Visaa, Mastercardia ja PayPalia vastaan.


title: LOIC

text: LOIC:ia voi käyttää sekä manuaalisesti että automaattisesti. Manuaalisen toiminnon avulla käyttäjä asettaa itse ohjelman tarvittavat parametrit, kuten kohteen IP-osoitteen. Automaattisen toiminnon avulla ohjelma saa tarvitsemansa parametrit keskitetysti IRC:istä. Automaattista toimintoa kutsutaan myös nimellä "Hive Mind" ja sen on kuvattu vastaavan tilannetta, jossa käyttäjä liittyy vapaaehtoisesti bottiverkkoon.


title: LOIC

text: Alkuperäisen LOIC-ohjelman kehitti yhtiö nimeltään Praetox Technologies. Se oli tarkoitettu tietoverkkojen stressitestaamiseen.


title: Ryan Briscoe

text: Ryan Briscoe (s. 24. syyskuuta 1981 Sydney) on australialainen moottoriurheilija. Nykyään hän kilpailee IndyCar-sarjoissa.


title: Ryan Briscoe

text: Briscoe aloitti uransa kartingissa vuonna 1993. Voitettuaan Australian, Pohjois-Amerikan ja Italian sarjojen mestaruudet, Briscoe siirtyi Formula Renault -sarjaan vuonna 2000. Vuonna 2001 hän voitti Italian sarjan mestaruuden ja sijoittui neljänneksi Eurocup-sarjassa. Vuonna 2002 Briscoe toimi Toyota-tallin testikuljettajana kaudella 2002. Samana vuonna hän kilpaili Saksan F3- ja F3000-sarjoissa huonolla menestyksellä. Vuonna 2003 Briscoe voitti Formula 3 Euroseries -sarjan mestaruuden. Vuonna 2004 hän toimi Toyotan kolmoskuljettajana ajaen testejä Unkarin, Belgian, Italian, Kiinan ja Brasilian kilpailujen perjantaiharjoituksissa korvaten Ricardo Zontan. Vuonna 2005 Briscoe kilpaili Indy Racing League -sarjassa. Hän sijoittui myös kymmenenneksi Indianapolis 500 -kilpailussa. Hän osallistui myös Daytonan 24 tunnin ajoon. Hän edusti myös Australiaa A1 Grand Prix -sarjassa kausina 2005–2006 ja 2006–2007 saavuttaen kaksi kolmossijaa. Syyskuussa 2005 Briscoe joutui onnettomuuteen Chicagoland Speedwayllä, kun hänen autonsa osui Michael Andrettin autoon ja lensi päin betonimuuria. Briscoe mursi molemmat solisluunsa, mutta hän pääsi sairaalasta 8 päivää myöhemmin. Oltuaan 8 viikkoa sairauslomalla Briscoe palasi Champ Car -sarjaan vuonna 2006. Vuonna 2007 Briscoe kilpaili American Le Mans Series -sarjassa sijoittuen viidenneksi. Vuosina 2008–2010 Briscoe jatkoi Indycar-sarjoissa. Hän sijoittui sarjan kolmanneksi vuonna 2009.


title: Ryan Briscoe

text: * Japanin GP:ssä 2004 Briscoen oli tarkoitus ajaa harjoituksissa, mutta hänellä oli käytössä rajallinen määrä erittäin märälle kelille tarkoitettuja renkaita, jonka vuoksi hän ei päässyt ajamaan kierrostakaan.


title: Neolithic

text: Neolithic on puolalainen progressiivisen goottimetallin yhtye, joka on perustettu Mławassa, Puolassa vuonna 1992.


title: Neolithic

text: Viimeisin tunnettu kokoonpano


title: Neolithic

text: Entiset jäsenetEP:t


title: Janusz Jastrzębowski

text: Janusz Jastrzębowski (s. 1. lokakuuta 1972, Mława, Puola) on puolalainen rumpali.


title: Janusz Jastrzębowski

text: Neolithic


title: Janusz Jastrzębowski

text: Closterkeller


title: For Destroy the Lament

text: For Destroy the Lament on puolalaisen doom/death metal -yhtye Neolithicin ensimmäinen studioalbumi, joka on julkaistu vuonna 1996.


title: Neolithic (albumi)

text: Neolithic on puolalaisen metalliyhtye Neolithicin EP-levy, joka on julkaistu vuonna 1997.


title: Richard Lenski

text: Richard Lenski (s. 13. elokuuta 1956) on yhdysvaltalainen evoluutiobiologi. Hänen isänsä on sosiologi Gerhard Lenski. Hän suoritti BA-tutkinnon Oberlin Collegessa 1976 ja sai PhD-arvon Pohjois-Carolinan yliopistossa 1982. Hän on American Academy of Microbiologyn ja American Academy of Arts and Sciencesin jäsen ja hän on Michiganin osavaltionyliopistossa mikrobiekologian professori. Lenskille myönnettiin 1996 MacArthur Fellowship, 2006 hänet valittiin Yhdysvaltain tiedeakatemiaan.


title: Richard Lenski

text: Lenskin tunnetuimpia tutkimusaiheita on E. coli -bakteerin evoluutio ja tutkimustyö digitaalisten organismien parissa. Hän oli yhtenä perustajan, kun vuonna 2010 perustettiin NSF Science and Technology Center for the Study of Evolution in Action, lyhyemmin BEACON Center.


title: Laila Räikkä

text: Laila Kaarina Räikkä (s. 3. helmikuuta 1943 Varkaus) on suomalainen näyttelijä. Hän näytteli Tampereen Työväen Teatterissa vuodesta 1984, kunnes jäi eläkkeelle vuonna 2008.


title: Laila Räikkä

text: Räikkä oli kiinnitettynä Joensuun kaupunginteatterissa 1968–1971, Porin Teatterissa 1971–1973, Tampereen Teatterissa 1973–1981, Vaasan kaupunginteatterissa 1981–1984. Hän on näytellyt myös televisiosarjoissa ja elokuvissa.


title: Laila Räikkä

text: Räikän puoliso oli Ossi Räikkä ja tytär Tanja-Lotta Räikkä. Räikkä on ollut mukana poliittisessa toiminnassa SKP:n riveissä. Hän on varavaltuutettu Tampereella. Räikkä oli SKP:n sitoutumaton ehdokas vuoden 2011 eduskuntavaaleissa.


title: Tanja-Lotta Räikkä

text: Tanja-Lotta tai Tanjalotta Räikkä (s. 16. marraskuuta 1962 Rauma) on suomalainen näyttelijä ja laulaja. Näyttelijänä hän on muun muassa esittänyt pääosaa, oikeushammaslääkäri Oili Lyyraa, elokuvassa "Pelon maantiede" (2000). Hän on Ossi ja Laila Räikän tytär.


title: Tanja-Lotta Räikkä

text: Räikkä osallistui Suomen Eurovision laulukilpailun Suomen-karsintaan vuonna 1989 Gösta Sundqvistin säveltämällä ja sanoittamalla kappaleella ”Huominen Eurooppa”.


title: Team 666

text: Team 666 on puolalaisen metalliyhtye Neolithicin toinen EP-levy, joka on julkaistu vuonna 2003.


title: My Beautiful Enemy

text: My Beautiful Enemy on puolalaisen metalliyhtye Neolithicin toinen studioalbumi, joka on julkaistu vuonna 2003.


title: My Beautiful Enemy

text: Albumin digipack-versio sisältää yhtyeen Neolithic-EP:n kappaleet.


title: Norðurland eystra

text: Norðurland eystra on yksi Islannin kahdeksasta alueesta. Se sijaitsee Islannin koillisosassa ja on pinta-alaltaan 21 968 neliökilometriä. Alueen väkiluku oli vuonna 2010 yhteensä noin 29 900 ja sen suurin kaupunki on noin 17 000 asukkaan Akureyri.


title: Japanintammisilkkikehrääjä

text: Japanintammisilkkikehrääjä ("Antheraea yamamai") on kookas itäaasialainen yöperhonen, joka on vieraslajina levinnyt myös Eurooppaan.


title: Japanintammisilkkikehrääjä

text: Japanintammisilkkikehrääjä on yleensä kellanruskea, mutta värin sävy vaihtelee yksilöittäin keltaisesta suklaanruskaan. Etusiiven kärki kaartuu sirppimäisesti, ja jokaisen siiven keskellä on pyöreä, kirjava silmätäplä. Silmätäplän keskiosa on läpikuultava. Takasiiven silmätäplään liittyy soikea, mustanruskea läiskä. Siipiväli on 110–150 mm.


title: Japanintammisilkkikehrääjä

text: Japanintammisilkkikehrääjän luontainen elinalue on Japani. Laji tuotiin silkinvalmistusta varten Itävaltaan 1860-luvulla. Sittemmin luontoon päässeistä yksilöistä on muodostunut luonnonvarainen kanta Sloveniasta ja Italiasta Etelä-Saksaan ulottuvalle alueelle. Saksassa laji on viime vuosina levinnyt pohjoisemmaksi. Perhoset lentävät yhtenä sukupolvena elokuun puolivälistä syyskuulle.


title: Japanintammisilkkikehrääjä

text: Molemmat sukupuolet ovat aktiivisia öisin ja lentävät valolle. Aikuiset perhoset kuoriutuvat kotelostaan iltapäivällä ja naaras houkuttelee koiraita erittämiensä feromonien avulla. Naaras munii ensimmäiset munat lepopaikalleen ja loput lennosta ravintokasville. Häirittynä perhonen pudottautuu maahan.


title: Japanintammisilkkikehrääjä

text: Japanissa japanintammisilkkikehrääjää on kasvatettu silkintuotantoa varten. Toukan kotelokopakseen erittämää vahvaa ja elastista mutta huonosti värjäytyvää silkkiä kutsutaan tensan- tai yamamai-silkiksi.


title: Japanintammisilkkikehrääjä

text: Toukka elää pääasiassa eri tammilajeilla ("Quercus"), mutta kelpuuttaa myös muita ravintokasveja kuten pyökin ("Fagus sylvatica") ja jalokastanjan ("Castanea sativa").


title: Austurland

text: Austurland on yksi Islannin kahdeksasta alueesta. Se sijaitsee Islannin itäsosassa ja on pinta-alaltaan maan toiseksi suurin alue Suðurlandin jälkeen (22 721 km). Alueen väkiluku oli vuonna 2010 yhteensä noin 23 879 ja sen suurin kaupunki on noin 2 200 asukkaan Egilsstaðir.


title: Amaury Vassili

text: Amaury Vassili (s. Amaury Vassili Chotard 8. kesäkuuta 1989 Rouen, Ranska) on ranskalainen oopperalaulaja, joka kuvailee musiikkityyliään "lyyriseksi popiksi" eli lyyrisen oopperan ja popin sekoitukseksi. Hän on maailman nuorin ammattilaistenori. Vassilin esikoisalbumi "Vincero" on julkaistu myös Suomessa muualla Euroopassa sekä Kanadassa ja Etelä-Afrikassa. Laulajan albumia on myyty pelkästään Ranskassa yli tuplaplatinalevyrajan, 250 000 kappaletta..


title: Amaury Vassili

text: Vassilin ensimmäiseen Suomenvierailuun vuonna 2010 kuului esiintyminen television "Pitkä kuuma kesä" -ohjelmassa. Saman vuoden marraskuussa hän julkaisi uuden albumin.


title: Amaury Vassili

text:
Vassili edusti Ranskaa Saksan Düsseldorfissa pidettävissä vuoden 2011 Eurovision laulukilpailussa.
Ranska oli automaattisesti mukana loppukilpailussa 14. toukokuuta..


title: Amaury Vassili

text: Vassili nousi julkisuuteen ranskalaisen televisiotuottaja Daniel Moynen avustuksella, joka tutustui Vassiliin etsiessään netin avulla uusia tähtiä. Hän ihastui silloin 16-vuotiaan tenorin upeaan ääneen ja karismaan. Vassilin esikoisalbumi julkaistiin vuonna 2009 Ranskassa.


title: Amaury Vassili

text:
Vassilin oma musiikkimaku on hyvin laaja. Hän kuuntelee klassisen musiikin ohella niin Coldplayta, Musea kuin The Beatlesia ja Bob Marleya. Laaja musiikkimaku kuuluu jo Vassilin esikoisalbumilla. Ääni ja karisma pääsevät oikeuksiin albumin monipuolisilla kappalevalinnoilla, jotka vaihtelevat klassisista melodioista tunnettuihin pop-lauluihin, kuten "Who Wants To Live Forever" (Queen), "Hallelujah" (Leonard Cohen), "With Or Without You" (U2).
Levyn säestyksestä vastaa sinfoniaorkesteri, ja Amaury laulaa vuoroin ranskaksi, italiaksi ja englanniksi.


title: Amaury Vassili

text: Amaury Vassili edustaa Ranskaa vuoden 2011 Eurovision laulukilpailussa. Kilpailukappale julkaistaan myöhemmin, ja sen esiintymiskielenä on korsikan kieli. Laulun nimi on Sognu (ransk. "Le Songe"), jonka suomalainen käännös on "Unelma". Ranskaa edusti jo vuoden 1993 kilpailuissa korsikankielinen laulu. Tuolloin Ranskan edustaja Patrick Fiori sijoittui neljänneksi laululla "Mama Corsica".


title: No Colours Records

text: No Colours Records on saksalainen levy-yhtiö ja postimyyntiyhtiö, joka on perustettu Mügelnissä vuonna 1993.


title: No Colours Records

text: Levy-yhtiö julkaisee lähinnä black metal -levytyksiä, mutta se on julkaissut myös death- ja thrash metal -albumeita. Se myy myös T-paitoja ja kangasmerkkejä.


title: Dana Kunze

text: Dana Kunze (s. 27. tammikuuta 1961) on yhdysvaltalainen ammattilaisuimahyppääjä. Hän piti hallussaan korkeimman uimahypyn maailmanennätystä (52,4 metriä) vuoteen 1985 asti, jolloin Randy Dickison rikkoi ennätyksen hyppäämällä noin 53 metristä. Nykyinen ennätys on Oliver Favren 53.9 metriä vuodelta 1987.


title: Suicidal Emotions

text: Suicidsl Emotions on australialaisen yhden miehen black metal -yhtyeen Abyssic Haten ensimmäinen studioalbumi, joka on julkaistu vuonna 2000.


title: Luonnon lapset

text: Luonnon lapset ("Börn náttúrunnar") on Friðrik Þór Friðrikssonin ohjaama islantilainen elokuva vuodelta 1991. Se kertoo vanhasta pariskunnasta, joka karkaa kaupungin vanhainkodista takaisin maaseudulle. Elokuva oli ehdolla parhaan vieraskielisen elokuvan Oscar-palkinnon saajaksi.


title: Makkum

text: Makkum on kylä Wûnseradielin kunnassa Frieslandin provinssissa Alankomaissa. Kylän asukasluku oli 3330 vuonna 2011.


title: A Decade of Hate

text: A Decade of Hate on australialaisen yhden miehen yhtyeen Abyssic Haten kokoelma-albumi, joka on julkaistu vuonna 2006.


title: Pyöräily kesäolympialaisissa 1952 – miesten maantieajo

text: 190,4 km:n maantiepyöräilyyn Helsingin olympialaisissa 1952 osallistui 111 pyöräilijää 30 eri maasta. Kilpailijoista 52 suoritti matkan loppuun saakka.


text:
Ken Caves,
Peter Nelson


text:
Walter Bortel,
Franz Wimmer,
Arthur Mannsbarth


text: Rik Van Looy


text:
Boyan Kotsev,
Ilya Velchev,
Milcho Rosev


text:
Hernán Masanés,
Héctor Droguett,
Héctor Mellado,
Hugo Miranda


text:
Jan Veselý,
Karel Nesl,
Milan Perič,
Stanislav Svoboda


text:
Paul Backman,
Paul Nyman,
Ruben Forsblom


text: Roland Bezamat


text: Leslie Ingman


text:
István Lang,
István Schillerwein,
Lajos Látó


text:
Raj Kumar Mehra,
Netai Bysack,
Pradip Bode,
Suprovat Chakravarty


text:
Kihei Tomioka,
Masazumi Tajima,
Tadashi Kato,
Tamotsu Chikanari


text:
Kwon Ik-Hyun,
Im Jang-Jo,
Kim Ho-Soon


text: Jean Schmit


text:
Francisco Lozano,
Julio Cepeda,
Ricardo García


text: Jules Maenen


text:
Muhammad Naqi Mallick,
Imtiaz Bhatti


text: Petre Nuş


text:
George Estman,
Alfred Swift,
Robert Fowler


text: Kobi Scherer


text: Lars Nordwall


text:
Anatoly Kolesov,
Nikolay Babarenko,
Vladimir Kryushkov


text: Julio Sobrera


text:
David Rhoads,
Ronald Rhoads


text:
Chau Phuoc Vinh,
Nguyen Duc Hien,
Van Phuoc Le


text: Walter Becker


title: Norðurland vestra

text: Norðurland vestra on yksi Islannin kahdeksasta alueesta. Se sijaitsee maan pohjoisosassa ja on pinta-alaltaan 12 737 neliökilometriä. Sen asukasluku oli vuonna 2010 yhteensä noin 7 000, ja se onkin Islannin harvimmin asutuimpia alueita. Alueen suurin kaupunki on noin 2 000 asukkaan Sauðárkrókur, joka on Pohjois-Islannin toiseksi suurin kaupunki.


title: Celldweller

text: Celldweller on Detroitista kotoisin oleva alternative rock -yhtye, jonka loi multi-instrumentalisti "Klayton", entinen keulahahmo ja lauluntekijä yhtyeistä Circle of Dust, Argyle Park, Angeldust (Criss Angel) ja monista muista yhtyeistä. Celldwellerin musiikki on monenlaista, usein elektronista rockia ja yleisimmin puhuteltua yhdistelmää rockia ja trancea. Celldwellerin kappaleita on usein ilmestynyt elokuvissa, trailereissa, televisio-ohjelmissa ja videopeleissä.


title: Celldweller

text: Klayton oli saanut omistetun kulttisuosion 90-luvun puolivälissä, koska hänen industrial metal-yhtyeensä Circle of Dust purkautui. Purkautumisen jälkeen Klayton samanaikaisesti julkaisi molemmat kokoelmat muokattuina, jotka olivat jääneet Circle of Dustilta, nimeltään Disengage, ja albumi uuteen projektiin, Angeldustiin, joka oltiin luotu yhdessä taikuri Criss Angelin kanssa.


title: Celldweller

text: Klayton alkoi tehdä demokappaleita Celldweller -hankkeeseen 1998/1999 ja julkaisi rajoitetun EP -painoksen kolmesta Celldweller demosta ja kaksi sooloraitaa, jotka myytiin nopeasti loppuun. Klaytonin ja Criss Angelin tiet erosivat vuonna 2000, kun kolme albumia oli saatu päätökseen, jolloin Klayton käytti kaiken aikansa Celldwelleriin.


title: Celldweller

text: Klayton ja tuottaja Grant Mormhan (entinen Leaderdogs For The Blind) työskentelivät Klaytonin debyyttialbumin, Celldwellerin, kanssa, joka julkaistiin helmikuussa 2001. Valitettavasti eri viiveet työnsivät julkaisupäivää myöhemmäksi. Tänä aikana Klayton piti faninsa ajan tasalla lukuisilla Celldweller-Klogeilla hänen verkkosivuillaan ja sähköpostitse, ja vuonna 2001 julkaistiin remix-tiedostot kappaleesta Symbiont, jotta fanit ja muut muusikot saivat mahdollisuuden remixata Celldwellerin musiikkia. Kahdeksan remixiä valittiin ja ladattiin alkuperäiseen Mp3.comiin. Symbiont-remixeistä tuli digitaalinen EP kuusi vuotta myöhemmin.


title: Celldweller

text: Celldweller EP näki julkaisun alkuvuodesta 2003 ja ylsi sijalle 17 Billboard Internet Sales -listalla. Vuonna 2004 albumi vei kotiin seitsemän palkintoa Just Plain Folks Music Awards -gaalassa, jossa Klaytonille palkittiin Vuoden albumi, Vuoden tuottaja, Vuoden industrial-albumi, Vuoden metallikappale (One Good Reason) ja paras industrial rock -kappale (Switchback), ja tuli myös toiseksi Parhaan industrial kappaleen kanssa Stay With Me (Unlikely) ja Parhaan rock kappaleen kanssa I Believe You.


title: Celldweller

text: Vuonna 2004 Klayton kokosi kaksinkertaisen albumin The Beta Cessions Volume 1. Ensimmäinen levy sisälsi uudelleen nauhoitettuna viimeisen Circle Of Dustin kappaleen Goodbye, alternative-mixejä kappaleesta Switchback, Klaytonin alkuperäisiä kappaleita Celldweller EP -levyltä ja demoversioita Celldwellerin debyyteistä. Toinen levy sisälsi koko debyyttialbumin instrumentaalimuodossa, muutamia instrumentaaleja on hieman muokattu.


title: Celldweller

text: Vuosia sitten julkaistun ensimmäisen Celldweller -albumin erilaiset remix EP:t julkaistiin Celldweller Take It & Brake It remix-kilpailussa 2006. Take It & Brake It -kilpailulle luotiin oma sivusto, johon rajaton määrä faneja voi rekisteröityä ja ladata toisten remixejä, sekä ladata Celldwellerin kappaleiden remixtiedostot, tehdä omia remixejä ja lopulta julkaista ne sivustolle. Vuonna 2008 Celldweller Remix Competition kehittyi FiXT Remix Competitioniin, jossa faneilla, remixaajilla ja muusikoilla on mahdollisuus remixata muidenkin FiXT-muusikoiden, kuin Celldwellerin, kappaleita.


title: Celldweller

text: Joulukuussa 2008 Klayton julkaisi Soundtrack For The Voices In mY Head Vol. 01 -kokoelman. Kokoelma koostuu pääasiassa lyhyistä instrumentaalisävellyksistä. Kappaleet poimitaan satojen demojen joukosta, Klaytonin laajasta arkistosta ja edustavasta työstä, joka ei soveltunut johtavaan Celldweller -albumiin vaan teattereissa käyttöön. Celldwellerin johto on yrittänyt saada nämä kappaleet sijoittumaan tiedotusvälineihin, samoin kuin debyyttialbumi, ja useat on jo kuultu elokuvissa, televisiossa ja videopeleissä.


title: Celldweller

text: Kirjoittaminen ja nauhoittaminen toiseen Celldwellerin albumiin on ollut käynnissä vuodesta 2005. Alun perin albumin piti tulla julkaistuksi kesällä 2006, mutta albumi on viivästynyt useita kertoja. Maaliskuussa 2009 Klayton ilmoitti albumin nimen, Wish Upon A Blackstar. Levy julkaistiin 27. maaliskuuta 2012.


title: Celldweller

text: 50 kappaleesta Klayton on rajoittanut kymmenen, jotka muodostavat albumin. Hiljattain klogeissa verkkosivuillaan hän täsmensi, että haluaa julkaista albumin "ryhmissä", ja jokainen ryhmä koostuu kahdesta kappaleesta. Lopulta hän paljasti kappaleet, jotka Blackstar sisältäisi: So Long Sentiment, Louder Than Words, Eon, The Best It's Gonna Get, I Can't Wait, Blackstar, The Lucky One, Tainted, Birthright, It Makes No Difference Who We Are, The Seven Sisters, Memories of a Girl I Haven't Met ja Against The Tide. Monet jääneet kappaleet tulevat olemaan The Beta Cessions II:lla.


title: Celldweller

text: Vuoden alussa varhaisina Celldweller-vuosina Klayton keksi live-esiintymisen aivan toisin kuin tyypillinen rock-yhtye. Vaikka useimmat bändit soittavat kappaleita melko suoraviivaisesti yksi toisensa jälkeen, Celldweller-show olisi pääasiassa live remix-istunto. Suuri vaikutus tähän tuli Klaytonin yhteistyöstä on Criss Angelin kanssa, Angelin tehdessä taikurin esityksiä. Klayton on ilmaissut valtavaa tyytymättömyyttä hänen alkuperäsiin Celldweller-keikkoihin ja ilmoitti, että olisi epätodennäköistä, että hän enää lähtisi Celldweller-kiertueelle, mutta Celldweller palasi vuonna 2010 kaksiosaisena multimediaesityksenä.


title: Celldweller

text:
Entiset yhtyeen live-esiintymisjäsenet olivat:
Palkinnot


title: Turku Aikikai

text: Turku Aikikai ry on aikidoseura joka on perustettu 1991. Seura on yksi Suomen suurimmista aikidoseuroista. Seuran lajit ovat aikido, iaido, katori shintō-ryū ja girya.


title: Turku Aikikai

text:
Perustajajäseninä toimivat Budokwain aikidojaoston jäsenet Petteri Mäyrälä, Marko Saari, Petteri Silenius, Juha Turunen ja Matti Vallila.
Toiminta aloitettiin Turun Jujutsu-seuran salilla Vanha-Hämeentie 3:ssa Aikarin talossa. Vuoden 1992 alussa seura siirsi toimintansa judosalille osoitteeseen Sorsatie 1. Vuonna 1998 kesällä seura muutti Shaolin-dojolle Nahkurinkatu 8:aan. Syksyllä 2013 Turku Aikikai ry siirtyi Shaolin-dojon pääseuraksi. Turku Aikikai ry jatkaa Shaolinin perustajan Ilpo Jalamon toimintaa dojon vetäjänä. Sali uusi osoite on Linnankatu 61.


title: Turku Aikikai

text: Vuoden 2008 alussa seuran päävalmentaja Petteri Silenius muutti Kreikkaan ja seuran uutena päävalmentajana aloitti Kari Tamminen. Syksyllä 2011 Petteri Silenius palasi Suomeen ja jatkaa seuran yhtenä opettajana.


title: Nathalie Péchalat

text: Nathalie Péchalat (s. 22. joulukuuta 1983 Rouen) on ranskalainen taitoluistelija ja Euroopan mestari. Jäätanssissa kilpaileva Péchalat voitti parinsa Fabian Bourzat'n kanssa Euroopan mestaruuden Bernissä 2011 ja Sheffieldissä 2012.


title: Nathalie Péchalat

text: Torinon talviolympialaisissa 2006 pari sijoittui 18:nneksi ja Vancouverissa 2010 seitsemänneksi. Sotšissa 2014 pari sijoittui jäätanssissa neljänneksi ja joukkuekilpailussa kuudenneksi. MM-kilpailuissa pari on sijoittunut parhaimmillaan kolmanneksi vuosina 2012 ja 2014, ja EM-kilpailuissa he sijoittuivat ennen ensimmäistä mestaruuttaan vuosina 2008–2010 kerran viidensiksi ja kahdesti neljänsiksi.


title: Nathalie Péchalat

text: Péchalat seurustelee tšekkiläisen taitoluistelija Tomáš Vernerin kanssa.


title: Album (Quorthonin albumi)

text: Album on ruotsalaisen multi-instrumentalistin ja Bathoryn nokkamiehen Quorthonin ensimmäinen sooloalbumi, joka on julkaistu vuonna 1994.


title: Album (Quorthonin albumi)

text: Kaikki kappaleet säveltänyt, sanoittanut ja sovittanut Quorthon.


title: RJ Mitte

text: Roy Frank ”RJ” Mitte III (s. 21. elokuuta 1992 Lafayette, Louisiana, Yhdysvallat) on yhdysvaltalainen näyttelijä, joka tunnetaan muun muassa roolistaan Walter White Jr:nä televisiosarjassa "Breaking Bad".


title: RJ Mitte

text: Mitte muutti Hollywoodiin vuonna 2006 ja alkoi harjoitella managerinsa Addison Wittin alaisuudessa. Mittellä on lievä CP-vamma.


title: Spårväg City

text: Spårväg City eli raitiolinja 7 on Tukholmassa sijaitseva raitiolinja. Linja ulottuu keskustan T-Centralenin metroasemalta Waldemarsuddeen. Spårväg City on Tukholman uusin raitiotie ja tällä hetkellä kaupungin ainoa varsinainen katuraitiotielinja. Linjaliikenne uudella radalla alkoi 23. elokuuta 2010.


title: Spårväg City

text: Raitiotieinfrastruktuurin, mukaan lukien raitiovaunut, omistaa Tukholman läänin paikallisliikenneyhtiö Storstockholms Lokaltrafik (SL). SL on myös liikenteen tilaaja ja suunnittelija. Linja 7 on siis normaali osa kaupungin paikallisliikennettä, joten se noudattaa myös SL:n yleistä lippujärjestelmää.


title: Spårväg City

text: Spårväg Cityn alkuvaiheessa liikenteen operaattorina toimii vuoteen 2013 asti alun perin museovaunuoperaattoriksi perustettu AB Stockholms Spårvägar. Vuonna 2013 liikennöinti on tarkoitus kilpailuttaa.


title: Spårväg City

text: Linjalla liikennöi kuusi kappaletta kiskokalustovalmistaja Bombardierin Flexity Classic -tyyppisiä raitiovaunuja. Tukholmassa näille vaunuille on annettu tyyppimerkintä A34. Kaikki vaunut ovat matalalattiaisia ja 8-akselisia. Raitiovaunuista kolme on toistaiseksi lainassa Frankfurtin raitioteiltä sekä toiset kolme Norrköpingin raitioteiltä.


title: Spårväg City

text: Alun perin raitiotiellä suunniteltiin käytettäväksi saman valmistajan Flexity Swift -vaunuja, joita on jo olemassa Tukholman pikaraitioteillä, kuten Tvärbananilla sekä Nockebybananilla tyyppimerkinnällä A32. Lopulta päädyttiin kuitenkin aluksi käyttämään tällä hetkellä liikennöitäviä vaunuja. Tulevaisuudessa linjalla tullaan liikennöimään SL:n tilaamilla, espanjalaisen CAF:in valmistamilla, A35-tyyppimerkinnälle tulevilla raitiovaunuilla.


title: Spårväg City

text: Raitiovaunujen ulkomuodosta järjestettiin suunnittelukilpailu. Joukosta valittiin lopulta kolme ehdotusta, "De nya svarta", "Alla ska med" ja "City on water". Lopulta voittajaksi äänestettiin tummankultaiseen värimaailmaan perustuva De nya svarta.


title: Spårväg City

text: Tällä hetkellä linjan 7 reitti kattaa yhteensä 3,5 kilometriä rataa. Pysäkkejä sen varrella on 11. Linja lähtee Sergelin torin pysäkiltä, ja ajaa Hamngatanilta Nybroplanin kautta Strandvägenille ja Djurgårdenille. Linjan varrella on tunnettuja rakennuksia ja paikkoja, kuten Skansen, Nordiska museet, Vasamuseet ja Junibacken. Reitin varrella on myös Nordiska Kompaniet-tavaratalo, josta Spårväg City onkin saanut leikkimielisen kutsumanimen "NK Express".


title: Spårväg City

text: Täysin uutta raitiotietä jouduttiin Spårväg Cityä varten rakentamaan Hamngatanille sekä Nybroplanille. Strandvägenin sekä Djurgårdenin rataosuus on jo valmiiksi olemassa ollutta, nykyisen museolinja Djurgårdslinjenin rataa, jota kunnostettiin. Samalla myös Alkärrshallenin varikkoa, jossa aiemmin sijaitsi ainoastaan Djurgårdslinjenin raitiovaunut, jouduttiin remontoimaan uusia vaunuja varten.


title: Spårväg City

text: Tämä rataosuus on ensimmäinen etappi koko Spårväg Citystä. Ensimmäisen osan rakennuskustannukset olivat noin 230 miljoonaa Ruotsin kruunua, joka oli 60 miljoonaa enemmän kuin alun perin oli laskettu.


title: Spårväg City

text: Spårväg Citylle on jo nyt olemassa suunnitelmia laajennuksista molempiin suuntiin. Sergelin torilta linjaa on suunniteltu jatkettavan länteen päin aina Kungsholmeniin saakka. Djurgårdsbronilta itään päin taas on suunnitteilla jatko Frihamnenin ja Värtanin kautta Ropstenille asti, jossa olisi vaihtoyhteys myös Lidingöbananiin. Syyskuussa 2018 otettiin käyttöön linjan 7 pidennys Sergelin torilta uudelle T-Centralenin päätepysäkille.


title: Luettelo Heinäsirkan kappaleista

text: Tämä on luettelo Heinäsirkan levyttämistä kappaleista aakkosjärjestyksessä. Listassa on kaikkiaan 69 kappaletta.


title: Mestarintunneli

text: Mestarintunneli () on maantietunneli Kehä I:llä Espoon Leppävaarassa. Tunnelin louhintatyöt aloitettiin keväällä 2008 ja se oli kokonaan valmis vuodenvaihteessa 2011–2012. Tunneli otettiin käyttöön vaiheittain: Itään suuntautuva liikenne siirtyi tunneliin helmikuun 3. päivän vastaisena yönä 2011 ja toinen tunneli otettiin liikennekäyttöön yöllä 24.–25. helmikuuta 2011. Aluksi kummassakin ajoneuvotunnelissa oli käytössä kaksi ajokaistaa. Marraskuun 10. päivän iltana 2011 liikenne siirtyi käyttämään kaikkia ajokaistoja.


title: Mestarintunneli

text: Mestarintunneli koostuu kahdesta rinnakkaisesta ajoneuvotunnelista ja niiden välille avatuista yhdystunneleista, joiden kautta pääsee tarvittaessa pelastautumaan toiseen ajoneuvotunneliin ja sitä kautta ulos. Tunneleiden eteläpää on noin 320 metrin matkalta kalliotunnelia, pohjoispäissä on noin 200 metrin betonitunneliosuus. Ajoneuvotunneleissa on yhteensä kahdeksan ajokaistaa.


title: Mestarintunneli

text: Koska Kehä I:llä on runsaasti liikennettä, Mestarintunnelissa on käytössä ruuhkanhallintajärjestelmä. Pyrkimyksenä on, että liikenne ei seisahda tunneliin. Tunneliin päästettävää liikennettä ohjataan kaistaopastein, liikennevaloin ja puomein.


title: Mestarintunneli

text: Mestarintunnelin pääurakoitsija oli YIT Rakennus Oy.


title: Trikamaronin taistelu

text: Trikamaronin taistelu käytiin joulukuussa 533 Pohjois-Afrikassa, nykyisen Tunisian alueella. Taistelussa itäroomalainen sotapäällikkö Belisarius kukisti vandaalien kuninkaan Gelimerin johtaman armeijan.


title: Trikamaronin taistelu

text: Roomalaiset olivat vuonna 533 hyökänneet sotapäällikkö Belisariuksen johdolla vandaalien valtakuntaan Pohjois-Afrikassa. Lyötyään vandaalikuningas Gelimerin joukot Ad Decimumin taistelussa syyskuussa 533 Belisarius valtasi vandaalien pääkaupungin Karthagon. Kutsuttuaan veljensä Tzazonin johtaman armeijan Sardiniasta Gelimer marssi uudestaan roomalaisia vastaan. Armeijat kohtasivat Trikamaron-nimisessä paikassa noin 30 kilometriä Karthagosta länteen. Roomalainen ratsuväki hyökkäsi kolme kertaa vandaalien keskustaa vastaan, kunnes Tzazon sai surmansa ja vandaalit pakenivat leiriinsä. Kun roomalaiset myöhemmin iltapäivällä alkoivat valmistella hyökkäystä vandaalien leiriin, Gelimer ja hänen joukkonsa pakenivat. Taistelun jälkeen Gelimer pakeni Numidiaan, mutta antautui maaliskuussa 534, jolloin sota päättyi ja vandaalien valtakunta lakkasi olemasta.


title: Trikamaronin taistelu

text: Itä-Rooman keisari Justinianus I lähetti vuonna 533 sotapäällikkö Belisariuksen johtaman armeijan valtaamaan nykyisen Tunisian alueen takaisin vandaaleilta, jotka olivat 400-luvulla perustaneet sinne oman valtakuntansa. Belisariuksen joukot rantautuivat Tunisian itärannikolla syyskuun 533 alussa ja kukistivat vandaalikuningas Gelimerin joukot 13. syyskuuta käydyssä Ad Decimumin taistelussa Karthagon eteläpuolella. Taistelun jälkeen roomalaiset ottivat Karthagon haltuunsa ja samaan aikaan Gelimer pakeni Numidiaan ja leiriytyi Bullan tasangoille, suunnilleen nykyisen Tunisian ja Algerian rajalle.


title: Trikamaronin taistelu

text: Gelimer tiesi, ettei hän pystyisi nykytilassaan haastamaan Belisariusta, joten hän kutsui veljensä Tzazonin ja tämän armeijan Sardiniasta, missä se oli ollut kukistamassa kapinaa. Samaan aikaan Belisarius käski kunnostaa Karthagon muurit ja kaivaa paaluilla varustetun kaivannon muurin ympärille. Belisarius pysyi seuraavien viikkojen ajan kaupungissa valvomassa työn edistymistä. Gelimerkään ei pysynyt toimettomana, ja hän tarjosi paikallisille asukkaille palkkioita jokaisesta näiden tappamasta roomalaisesta.


title: Trikamaronin taistelu

text: Gelimeriin liittyivät pian Tzazonin joukot ja hänen mauriliittolaisensa, joita ei kuitenkaan ollut paljon, sillä suurin osa maureista pysyi neutraaleina ja odotti kumpi osapuoli selviytyisi voittajaksi. Myös monet vandaalisoturit, jotka Ad Decimumin tappion jälkeen olivat löytäneet kuninkaansa luo, liittyivät Gelimerin armeijaan. Gelimer päätti nyt marssia Karthagoa vastaan, sillä hän tiesi, ettei hänellä olisi mahdollisuuksia voittaa sotaa, jos se pitkittyisi.


title: Trikamaronin taistelu

text: Gelimer johdatti armeijansa kohti Karthagoa houkutellakseen roomalaiset ulos ratkaisevaan taisteluun. Gelimerin joukot rikkoivat kaupunkiin johtavan akveduktin ja leiriytyivät vaimoineen, lapsineen ja omaisuuksineen Trikamaron-nimiselle paikalle (), noin 30 kilometriä Karthagosta. Sen tarkkaa sijaintia ei tiedetä, mutta se oli luultavasti Karthagoon johtavan tien varrella. Paikkaa suojasi pieni puro, mutta vandaalit olivat laiminlyöneet leirin linnoittamisen. Gelimer ei piirittänyt kaupunkia, sillä hän ei halunnut tuhlata vähiä sotilaitaan. Sen sijaan hän halusi taistelun. Gelimer odotti leirissään ja toivoi Karthagon asukkaiden tai roomalaisia palvelevien areiolaisten sotilaiden, kuten herulien, vaihtavan puolta.


title: Trikamaronin taistelu

text: Belisarius ei halunnut vielä taistelua. Hän odotti kaupungin muurien korjaustyön valmistumista, jotta roomalaisilla olisi turvallinen tukikohta, minne perääntyä. Kun Belisarius oli varma joukkojen ja väestön uskollisuudesta, hän päätti marssia Gelimeriä vastaan. Belisarius lähetti ensin armeijan standaarin, koko ratsuväen ja "bucellariukset", paitsi 500 miestä, Johannes Armenialaisen johtamina kohti vandaaleja. Belisarius ohjeisti Johannesta kahakoimaan vihollisen kanssa, jos tilaisuus siihen ilmestyisi, mutta olemaan kuitenkin ryhtymättä täysimittaiseen taisteluun. Belisarius oli nimittäin huomannut, että vandaaleilla ei ollut juurikaan keinoja roomalaisten ratsastavia jousimiehiä vastaan. Seuraavana aamuna Belisarius lähti loppujen ratsuväen ja jalkaväen kanssa Karthagosta kohti Trikamaronia, jonne vandaalit olivat leiriytyneet. Johanneksen johtama roomalainen ratsuväki leiriytyi jonkin matkan päähän vandaalien leiristä.


title: Trikamaronin taistelu

text: Seuraavana päivänä juuri ennen keskipäivää Gelimer johdatti joukkonsa ulos leiristään ja ryhmitti armeijansa niin, että puro oli heidän edessään. Gelimer ehkä tiesi, että roomalaisilla oli tapana syödä keskipäivällä, joten hän ehkä yritti saada heidät taistelemaan tyhjin vatsoin. Persialaiset olivat yrittäneet samaa Darassa vuonna 530. Todennäköisesti Gelimer myös tiesi, että hänen joukoillaan olisi ylivoima, ja hän halusi kukistaa roomalaisten ratsuväen ennen kuin heidän jalkaväkensä saapuisi. Oli syy mikä hyvänsä, roomalaiset yllättyivät vandaalien liikkeistä ja ryhmittivät nopeasti armeijansa vandaalien joukkoja vastapäätä puron toiselle puolelle.


title: Trikamaronin taistelu

text: Roomalaisten puolella taisteluun osallistui vain heidän ratsuväkensä, joka oli sotaretken alussa 5 000 miehen kokoinen. Tähän ei kuitenkaan ole laskettu Belisariuksen henkilökohtaisia joukkoja ("comitatus") tai vahvistuksia. Vaikka vandaalit oli kukistettu Ad Decimumissa, he olivat taistelleet raivoisasti ja aiheuttaneet tappioita roomalaisten joukoissa. Historioitsija Ian Hughes arvioi, että Trikamaronissa taistellut Rooman ratsuväki oli tuskin kovin paljon suurempi kuin 8 000 miestä. 10 000 miehen jalkaväki ei ollut vielä saapunut taistelupaikalle.


title: Trikamaronin taistelu

text: Vandaalien armeija oli todennäköisesti vähän suurempi kuin roomalaisten. Monet vandaalisoturit olivat kaatuneet, joutuneet vangiksi tai paenneet Ad Decimumissa, mutta Tzazonin saapuminen Sardiniasta 5 000 miehen kanssa kompensoi vandaalien kärsimiä menetyksiä. Hughes arvioi vandaaleilla olleen enimmillään 15 000 miestä, joten ei siis ole yllättävää, että Gelimer halusi hyökätä ennen kuin roomalaisten jalkaväki saapuisi tasoittamaan voimasuhteita.


title: Trikamaronin taistelu

text: Aikalaishistorioitsija Prokopioksen tekstistä on joskus vaikeaa ymmärtää tapahtumia, sillä hän asettaa usein Belisariuksen niiden keskipisteeksi. Tekstin lähempi tarkastelu kuitenkin osoittaa, että Belisarius liittyi pääarmeijaan vasta juuri ennen taistelua. Siispä roomalaisten joukkojen sijoittelun teki Johannes Armenialainen, jolla oli täten suurempi tietämys tapahtumista. Oli järkevää antaa hänen pysyä komennossa, joten Belisarius tyytyi vain ’neuvomaan’ häntä.


title: Trikamaronin taistelu

text: Johannes Armenialainen oli armeijan keskustassa "comitatuksen" ja armeijan standaarin kanssa. Prokopios mainitsee roomalaisten vasemman siiven komentajista Martinuksen, Valerianuksen, Johanneksen, Cyprianuksen, Althiaan ja Marcelluksen. He komensivat osastoa roomalaisia ratsastavia jousimiehiä, jota vahvisti lähitaistelua varten aseistettu "foederati"-ratsuväki. Vasemman siiven vahvuus oli luultavasti noin 3 500–4 000 miestä. Oikean siiven komentajista Prokopios mainitsee muun muassa Pappaksen, Barbatuksen ja Aiganin, joilla oli komennossaan tavallista ratsuväkeä. Oikean siiven koko oli luultavasti myös enimmällään noin 4 000 miestä. Hunnit ryhmitettiin erilleen muusta armeijasta, minkä ansiosta heillä oli mahdollisuus valita puolensa nähdessään kumpi puoli oli voittamassa.


title: Trikamaronin taistelu

text: Vandaalien puolella Tzazonin johtamat veteraanit asettuivat keskustaan, "khiliarkhosten" (korkea-arvoinen vandaaliupseeri, joka komensi 1 000:ta miestä) johtaessa loppuja joukkoja vasemmalla ja oikealla siivellä. Koska roomalaiset keskittivät parhaat joukkonsa vandaalien keskustaan eivätkä siipiä vastaan, on mahdollista, että kummatkin vandaaliarmeijan siivet olivat suunnilleen samanvahvuisia. Vandaalien keskustan takana oli osasto maureja, joiden vahvuus ei ole tiedossa. Hunnien tavoin he odottivat taistelun ratkaisua ennen kuin liittyivät voittajan puolelle. Gelimer itse kulki armeijansa joukossa ja kannusti miehiään taistelemaan rohkeasti. Hän käski myös joukkojaan käyttämään vain miekkojaan ja hylkäämään keihäänsä ja muut aseensa. Taktiikan takana saattaa olleen lähitaisteluun rohkaiseminen ja näin roomalaisten käyttämien nuolten tehon vähentäminen. Ei ole kuitenkaan todisteita, että Gelimer olisi itse ottanut osaa taisteluun.


title: Trikamaronin taistelu

text: Taistelu alkoi, kun Johannes, Belisariuksen neuvoa noudattaen, lähetti joukkoja kahakoimaan vandaalien keskustan kanssa. Roomalaiset yrittivät nuolia ampumalla provosoida vihollisen vastahyökkäykseen puron yli, jolloin vandaalit olisivat puron ylittäessään menettäneet hyökkäyksensä voiman ja joukkojensa yhtenäisyyden ja roomalaiset olisivat voineet tuhota heidät helposti. Jos taas vandaalit olisivat jääneet paikoilleen, he olisivat kärsineet tappioita roomalaisten ampumien nuolten takia. Tzazon tarttui syöttiin, ja vandaalit pakottivat hyökkäyksellään roomalaiset perääntymään puron yli, mutta eivät kuitenkaan ylittäneet sitä.


title: Trikamaronin taistelu

text: Nähtyään, että taktiikka oli melkein tehonnut ja että vandaaleilla ei ollut suoran hyökkäyksen lisäksi mitään muuta keinoa roomalaisten ratsastavia jousimiehiä vastaan, Johannes johdatti henkilökohtaisesti "bucellariukset" vandaaleja vastaan, mutta joutui taas perääntymään ilman, että vandaalit olisivat ylittäneet puron. Vandaalit eivät aikoneet tarttua syöttiin, eivätkä roomalaisten ampumat nuolet aiheuttaneet tarpeeksi tappioita, jotta vandaalit olisivat perääntyneet. Vandaaliarmeijan siivet eivät kuitenkaan olleet siirtyneet tukemaan Tzazonia, joten Johannes johdatti suurimman osan "comitatuksista" armeijan standaarin mukana uudestaan hyökkäykseen puron yli vandaalien keskustaa vastaan. Seurasi raivoisa lähitaistelu, jossa Tzazon sai surmansa.


title: Trikamaronin taistelu

text: Prokopios ei kerro tarkkaan, mitä seuraavaksi tapahtui. On mahdollista, että Belisarius (ei Johannes, joka oli liittynyt lähitaisteluun) näki että vandaalien keskusta oli antamassa periksi ja että vandaalien sivustat eivät aikoneet auttaa keskustaansa, joten hän määräsi koko armeijan hyökkäykseen puron yli. Ajoitus oli ratkaisevan tärkeä. Vandaalien keskusta romahti nopeasti, ja paniikki levisi vandaaliarmeijan molempiin siipiin. Lyhyessä ajassa koko vandaalien armeija pakeni kauhuissaan. Hunnit osoittivat nyt uskollisuutensa Belisariukselle liittymällä mukaan takaa-ajoon.


title: Trikamaronin taistelu

text: Pako oli lyhyt, sillä vandaalit palasivat leiriinsä, eikä Belisariuksella ollut ilman jalkaväkeä tarpeeksi joukkoja leirin valtaamiseksi. Roomalaiset ryhtyivät sen sijaan ryöstelemään vandaalisoturien ruumiita. Prokopioksen mukaan roomalaiset menettivät taistelussa 50 miestä ja vandaalit 800.


title: Trikamaronin taistelu

text: Roomalaisten jalkaväki saapui iltapäivällä, ja Belisarius ryhmitti nyt koko armeijansa valmiina hyökkäämään vandaalien leiriin. Se ei kuitenkaan ollut tarpeen, sillä Gelimer pakeni yhdessä joidenkin sukulaistensa ja palvelijoidensa kanssa. Kun vandaalisoturit huomasivat johtajansa paenneen, hekin lähtivät nopeasti leiristä. Roomalaiset valtasivat tyhjän leirin ja saivat haltuunsa vandaalien jättämät omaisuudet. Prokopioksen mukaan ne olivat valtavan arvokkaita ja niihin kuului vandaalien itse tekemien arvoesineiden lisäksi suuria aarteita, jotka he olivat saaneet monilla ryöstöretkillään. Belisarius menetti joukkojensa hallinnan, kun monet sotilaat rupesivat ryöstelemään, ajamaan takaa pakenevia vandaaleita ja orjuuttamaan vandaalien naisia ja lapsia. Koko yö kului tässä ja Belisarius oli huolissaan siitä, että vandaalit kokoaisivat rivinsä ja hyökkäisivät epäjärjestyksessä olevien roomalaisten kimppuun. Seuraavana aamuna Belisarius kiipesi läheiselle mäelle ja sai lopulta hitaasti kurin palautettua.


title: Trikamaronin taistelu

text: Taistelun jälkeen Gelimer pakeni ja Belisarius lähetti Johannes Armenialaisen 200 miehen kanssa ajamaan häntä takaa. Viiden päivän kuluttua Johannes sai kuitenkin surmansa, kun eräs nuorempi upseeri oli juovuksissaan ampunut vahingossa nuolen hänen kaulaansa. Gelimer pakeni Hippo Regiukseen (nykyinen Annaba Algeriassa), ja sieltä muinaiseen maurien kaupunkiin Medeukseen, joka sijaitsi Numidian rajalla Papuavuoren rinteillä. Belisariuksen joukot saartoivat kaupungin, ja monen viikon piirityksen ja neuvottelujen jälkeen Gelimer suostui antautumaan maaliskuussa 534. Sota päättyi, ja vandaalien kuningaskunta oli lakannut olemasta. Belisarius lähetti joukkojaan turvaamaan Korsikan, Sardinian, Baleaarit, Gibraltarin ja Caesarean kaupungin Mauretaniassa. Vallatut alueet organisoitiin uudelleen Itä-Rooman uusiksi provinsseiksi. Lopulta Belisarius palasi Konstantinopoliin ja sai sankarin vastaanoton. Justinianus myönsi hänelle triumfin ja konsulin arvon. Gelimer sai Justinianukselta maatilan Galatiasta, missä hän sai asua perheensä kanssa. Noin 2 000 vangiksi saatua vandaalisoturia värvättiin Itä-Rooman armeijaan ja lähetettiin Persian vastaiselle rajalle. Uusi African provinssi ei kuitenkaan pysynyt rauhallisena. Roomalaiset joutuivat taistelemaan maureja ja kapinallisia vastaan, ja vasta 500-luvun lopulla keisari Maurikioksen aikana provinssi oli suhteellisen kukoistava ja rauhallinen.


title: Trikamaronin taistelu

text: Tärkein lähde vandaalisodasta on aikalaishistorioitsija Prokopioksen teos "Justinianuksen sotien historia". Prokopios oli Belisariuksen lainopillinen avustaja ja sihteeri, ja hän oli itse Belisariuksen mukana Pohjois-Afrikan sotaretkellä.


title: Mikko Nousiainen

text: Mikko Nousiainen voi viitata seuraaviin:


title: Pyöräily kesäolympialaisissa 1952 – miesten joukkuemaantieajo

text: 190,4 km:n maantiepyöräilyyn Helsingin olympialaisissa 1952 osallistui 28 joukkuetta, 107 pyöräilijää. Kilpailu käytiin henkilökohtaisen kilpailun yhteydessä. Joukkueessa sai olla neljä pyöräilijää, mutta kolmen parhaan aika laskettiin yhteistulokseen, eikä neljättä katsottu joukkueeseen kuuluvaksi palkintosijoja määritellessä.


text: Henkilökohtaiset ajat löytyvät Henkilökohtaisen kilpailun yhteydestä.


text: Seuraavat joukkueet eivät saaneet kolmea urheilijaa hyväksytysti maaliin.


text: , , Bulgaria, , , Unkari, , , , Etelä-Afrikka, , , , Vietnam.


title: Mathilda Linsén

text: Johanna Mathilda Linsén (26. marraskuuta 1831 Helsinki – 5. helmikuuta 1872 Helsinki) oli Suomen ensimmäinen sokeiden opettaja.


title: Mathilda Linsén

text: Mathilda Linsénin isä oli professori Johan Gabriel Linsén ja äiti Wilhelmina Petronella Hoeckert. Säveltäjä Gabriel Linsén oli hänen veljensä.


title: Mathilda Linsén

text: Linsén sai opetusta isältään ja opiskeli itsekin. Hän perehtyi Uno Cygnaeuksen kehotuksesta sokeain opetukseen valtion apurahan turvin Skandinaviassa ja Saksassa vuosina 1863 ja 1864. Vuonna 1865, jolloin hänen kertomuksensa perehtymismatkoilta julkaistiin, Suomeen perustettiin sisäoppilaitoksena sokeainopisto. Siinä oli aluksi kuusi ruotsinkielistä oppilasta ja sen johtajattarena ja ainoana opettajana toimi Linsén. Koulun alkuvuosien toiminnasta hän laati vuonna 1867 julkaistun kertomuksen, jossa samalla vetosi sokeiden koulutuksen puolesta. Varhainen kuolema 40 vuoden iässä keskeytti Linsénin opettajantyön.


title: Shotter’s Nation

text: Shotter’s Nation on englantilaisen Babyshamblesin toinen studioalbumi, joka julkaistiin 1. lokakuuta 2007.


title: Shotter’s Nation

text: Albumi debytoi Britannian albumilistan viidennellä sijalla, ja pysyis listalla yhteensä kuusi viikkoa.


title: Josep Tarradellas

text: Josep Tarradellas i Joan (19. helmikuuta 1899 – 10. kesäkuuta 1988) oli katalonialainen poliitikko. Hän oli Katalonian itsehallintoalueen aluejohtaja vuosina 1954–1980. Tarradellas kuului Katalonian tasavaltalaiseen vasemmistoon.


title: Down in Albion

text: Down in Albion on Babyshamblesin esikoisalbumi, joka julkaistiin 14. marraskuuta 2005.


title: Down in Albion

text: Albumi debytoi Britannian albumilistan kymmenennellä sijalla, ja pysyi listalla yhteensä kuusi viikkoa.


title: Type Allocation Code

text: Type Allocation Code tai TAC on IMEI-numeron kahdeksan ensimmäistä numeroa sisältävä merkkijono, jota käytetään matkapuhelimen tunnistamiseen. TAC on yksilöllinen tunniste kullekin GSM-, W-CDMA- ja LTE-matkapuhelinmallille. TACin kaksi ensimmäistä merkkiä yksilöivät IMEIn myöntäneen tahon.


title: Type Allocation Code

text: Ennen 1. tammikuuta 2003 IMEIt alkoivat kuusi numeroa sisältävällä Type Approval Codella, josta käytettiin myös samaa lyhennettä TAC. Sitä seurasi kaksi numeroa pitkä Final Assembly Code (FAC). Käytännössä Type Approval Code ja Type Allocation Code olivat käyttötarkoituksiltaan ja -tavoiltaan samanlaisia, mutta FAC yksilöi lisäksi puhelimen valmistaneen tehtaan. Vanha TAC + FAC yhdistettiin kahdeksanmerkkiseksi TACiksi sarjanumeroavaruuden käyttämiseksi tehokkaammin. Valmistajilla oli mahdollisuus vanhan määritelmän mukaisen IMEIn käyttöön aina siirtymäajan loppuun saakka 1. huhtikuuta 2004.


title: Type Allocation Code

text: Yksi TAC riittää miljoonan matkapuhelimen sarjanumerointiin. Tämän vuoksi samalla mallilla voi olla käytössään useita eri TAC-numeroita.


title: Saimi Ääri

text: Saimi Annikki Ääri (o.s. Rantanen, 26. maaliskuuta 1931 Huittinen – 18. joulukuuta 2010 Punkalaidun) oli suomalainen poliitikko. Hänen puolueensa oli Suomen Keskusta.


title: Saimi Ääri

text: Ääri toimi kansanedustajana Turun läänin pohjoisesta vaalipiiristä kahteen otteeseen, vuosina 1970–1979 ja 1993–1995. Jälkimmäisellä kerralla hän nousi eduskuntaan varaedustajan paikalta Kauko Juhantalon erottamisen jälkeen. Eduskunnan valiokunnista hän oli jäsenenä hallintovaliokunnassa, sivistysvaliokunnassa, sosiaali- ja terveysvaliokunnassa ja valtiovarainvaliokunnassa.


title: Saimi Ääri

text: Paitsi kansanedustajana, kunnallisneuvoksen arvonimen vuonna 1986 saanut Ääri toimi poliittisella urallaan muun muassa Punkalaitumen kunnanhallituksen ja -valtuuston jäsenenä, kunnanhallituksen puheenjohtajana vuodesta 1969 – tässä tehtävässä hän oli ensimmäinen nainen Suomessa – puolueensa naisjärjestön Satakunnan piirin puheenjohtajana ja puolueensa puoluevaltuuskunnan jäsenenä. Hän toimi myös kolmesti presidentin valitsijamiehenä, vaaleissa 1968, 1978 ja 1982. Hänen politiikan ulkopuolisiin luottamustehtäviinsä kuului muun muassa kirkolliskokouksen maallikkojäsenyys, jossa tehtävässä hän toimi vuosina 1988–1991 ja 1992–1995.


title: Saimi Ääri

text: Ääri oli ammatiltaan maatilan emäntä, jona hän toimi Punkalaitumella yli 50 vuoden ajan, 1950-luvulta 2000-luvulle. Äären tila oli keskittynyt sianlihantuotantoon. Hän myös vastasi vuonna 1974 perustetun Äären Konepajan kirjanpidosta. Ääri työskenteli myös yhdeksän vuoden ajan kansakoulunopettajana Huittisissa ja Punkalaitumella.


title: Saimi Ääri

text: Äären puoliso oli Aulis Ääri, jonka kanssa hän oli naimisissa vuodesta 1955. Saimi Ääri kuoli joulukuussa 2010, 79-vuotiaana.


title: Suðurland

text: Suðurland on yksi Islannin kahdeksasta alueesta. Se sijaitsee Islannin eteläosassa ja on pinta-alaltaan maan suurin alue (24 526 km). Sen asukasluku oli vuonna 2010 noin 23 000, ja se on väkiluvultaan Islannin kolmanneksi suurin alue. Alueen suurin kaupunki on noin 6 400 asukkaan Selfoss.


title: The Union

text: The Union (alias U.P. Y.O.U.R.S.: Union of People You OUghtta Respect, Son) oli stable World Wrestling Federationissa. Se muodostui entisistä Corporationin jäsenistä: Ken Shamrock, Test, Big Show ja johtaja, Mick Foley.


title: The Union

text: Ryhmän jäsenet yhdistivät voimansa, koska he kokivat, että Corporation oli kohdellut heitä epäoikeudenmukaisesti siitä lähtien, kun Shane McMahon oli syrjäyttänyt sen johdosta isänsä, WWF:n omistajan Vince McMahonin. Ryhmä perustettiin 3. toukokuuta 1999: neljä päivää sen jälkeen, kun The Undertakerin Ministry of Darkness ja Shane McMahonin Corporation olivat yhdistäneet voimansa muodostaen Corporate Ministryn.


title: The Union

text: Taisteluissa Corporate Ministryä vastaan Unionia johti syrjäytetty johtaja Vince McMahon, ja eräät WWF:n painijat sekä WWF:n komissaari Shawn Michaels auttoivat silloin tällöin. Kaikki he olivat entisiä Corporationin jäseniä.


title: The Union

text: Over the Edge -tapahtumassa Union voitti Corporate Ministryn edustaman joukkueen kahdeksan miehen tag team -ottelussa.


title: The Union

text: Mick Foley otti monia lekan iskuja polveensa Triple H:lta 31. toukokuuta 1999 ja joutui sairauslomalle. Oikeasti häntä odotti polvileikkaus. Hän paini seuraavan kerran elokuussa 1999. Seuraavalla viikolla Vince McMahon paljastui Ministry of Darknessin ja myöhemmin Corporate Ministryn komentajaksi. Foleyn oltua sairauslomalla ja vihollisryhmän kehityttyä eri ryhmäksi Union alkoi hiljalleen hajota.


title: Dominik Kanaet

text: Dominik Kanaet (s. 6. toukokuuta 1991 Zagreb, Kroatian ST, Jugoslavian sosialistinen liittotasavalta) on kroatialainen jääkiekkoilija, joka pelaa Slovakian kolmanneksi korkeimmalla sarjatasolla 2. hokejová liga SR:n MHK Dubnicassa. Hän on pelipaikaltaan oikea laitahyökkääjä.


title: Dominik Kanaet

text: Kanaet on KHL Mladost Zagrebin kasvatti. Hän siirtyi jo juniori-ikäisenä Slovakiaan, jossa Kanaet edusti U18-junioriksi asti MHK Dubnicaa ja sen jälkeen MHC Martinia. Hän oli kaudella 2008–2009 Martinin U18-joukkueen paras pistemies tehoilla 24+32=56.


title: Dominik Kanaet

text: Helmikuussa 2010 Kanaet palasi MHC Martinin U20-junioreista kotimaahansa ja siirtyi Itävallan pääsarjassa Erste Bank Eishockey Ligassa pelanneeseen Medveščak Zagrebiin. Hän teki siellä neljässä runkosarjaottelussa kaksi maalia sekä pelasi 11 playoff-ottelua ilman tehopisteitä. Kanaet edusti myös Zagrebin Slohokej Ligassa pelannutta kakkosjoukkuetta yhden runkosarja- ja playoff-ottelun verran. Toukokuussa 2010 hän teki vuoden mittaisen jatkosopimuksen Medveščak Zagrebin kanssa.


title: Dominik Kanaet

text: Kausi 2010–2011 oli Kanaetille varsinainen tulokaskausi Erste Bank Eishockey Ligassa ja se toi hänelle 53 runkosarjaottelussa tehot 4+3=7 sekä viidessä playoff-ottelussa yhden syöttöpisteen. Pelejä Kanaetille kertyi myös Medveščakin kakkosjoukkueesta sekä hänen kasvattajaseurastaan KHL Mladostista, joka pelasi Slohokej Ligaa. Kaudella 2012–2013 Kanaet jatkoi uraansa Slovakian toiseksi korkeimmalla sarjatasolla 1. hokejová liga SR:n HC 07 Detvassa. Kaudeksi 2013–2014 hän siirtyi vuoden mittaisella sopimuksella Tanskan Metal Ligaenin Herlev Eaglesiin. Kaudeksi 2014–2015 Kanaet palasi taas Detvaan. Hän voitti kauden päätteeksi 1. Ligan mestaruuden. Kesken kauden 2016–2017 Kanaet palasi Detvasta sarjatasoa alemmas 2. hokejová liga SR:ään hänen junioriuraltaan tuttuun MHK Dubnicaan. Kanaet oli joukkueen toiseksi paras maalintekijä 14 osumallaan.


title: Dominik Kanaet

text: Kanaet edusti Kroatiaa I-divisioonan MM-turnauksessa vuosina 2009, 2010, 2014, 2015 ja 2017, joista vuoden 2014 turnaus päättyi IB-divisioonan hopeaan. Vuoden 2017 turnauksessa hän voitti joukkueensa sisäisen tehotilaston lukemalla +2. Kanaet pelasi myös II-divisioonan turnauksessa vuonna 2011 sekä IIA-divisioonan turnauksessa vuosina 2012 ja 2013. Vuoden 2011 turnaus päättyi B-lohkon hopeaan, vuoden 2012 turnaus IIA-divisioonan pronssiin ja vuoden 2013 turnaus IIA-divisioonan kultaan sekä sarjanousuun seuraavaksi vuodeksi IB-divisioonaan. Kanaet pelasi myös sekä Vancouverin olympiakisojen 2010, Sotšin olympiakisojen 2014 että Pyeonchangin olympiakisojen 2018 karsinnoissa, joista viimeisimmässä turnauksessa hän jakoi Kroatian sisäisen pistepörssin voiton Marko Šakićin kanssa tehoilla 1+1=2.


title: Dominik Kanaet

text: Vuosina 2008 ja 2009 Kanaet pelasi alle 20-vuotiaiden II-divisioonan MM-kilpailuissa ja vuosina 2010 ja 2011 I-divisioonan MM-kilpailuissa. Hän voitti vuoden 2009 turnauksen +/--tilaston lukemalla +15. Kanaet oli tehoilla 5+8=13 Kroatian B-lohkon kultaa voittaneen joukkueen paras pistemies ja hänet valittiin turnauksen parhaaksi hyökkääjäksi. Vuonna 2008 Kanaet voitti B-lohkon pronssia.


title: Dominik Kanaet

text: Kanaet pelasi myös alle 18-vuotiaiden II-divisioonan MM-kilpailuissa vuosina 2007, 2008 ja 2009. Hän voitti noista kahtena ensimmäisenä vuonna lohkopronssia. Kanaet valittiin vuoden 2008 turnauksen arvokkaimmaksi pelaajaksi.


title: Suðurnes

text: Suðurnes on yksi Islannin kahdeksasta alueesta. Se sijaitsee Islannin lounaisosassa ja on pinta-alaltaan maan pienin alue (829 km). Alueen väkiluku oli vuonna 2010 yhteensä noin 21 000 ja sen suurin kaupunki on noin 14 000 asukkaan Keflavík.


title: Suðurnes

text: Alueella sijaitsee Keflavíkin kansainvälinen lentoasema, joka on maan tärkein lentoasema.


title: Vesturland

text: Vesturland on yksi Islannin kahdeksasta alueesta. Se sijaitsee Islannin luonteisosassa ja on pinta-alaltaan 9 554 neliökilometriä. Alueen väkiluku oli vuonna 2010 yhteensä noin 14 000 ja sen suurin kaupunki on noin 6 500 asukkaan Akranes.


title: Alejandro Pedraz

text: Alejandro Pedraz (s. 4. syyskuuta 1990 San Sebastián, Espanja) on espanjalainen jääkiekkoilija, joka pelaa kotimaassaan Superliigan Majadahonda HC:ssa.


title: Alejandro Pedraz

text: Pedraz muutti jääkiekon perässä 14-vuotiaana Madridista Kuopioon, sillä Espanjassa ei ole juniorijoukkueita ja Superliigan alaikäraja on 16 vuotta. Hän siirtyi pelaamaan Kalevan Pallon C-nuoriin ja opiskeli Hatsalan yläasteella. Pedraz opiskeli muun koulutyön ohella myös suomea kuusi tuntia viikossa. Vuodet 2006–2010 hän pelasi KalPa-Teamin B- ja A-junioreissa. Kaudella 2007–2008 Pedrazin kanssa samassa joukkueessa pelasi myös maanmies Juan Muñoz.


title: Alejandro Pedraz

text: Kaudeksi 2010–2011 Pedraz palasi kotimaahansa ja siirtyi pelaamaan Superliigaa Majadahonda HC:n riveihin. Kaudella 2011–2012 hän voitti 26 osumallaan liigan maalipörssin. Kaudella 2012–2013 Pedraz jakoi Majadahondan sisäisen pistepörssin voiton Javier Garcia-Ariasin kanssa tehoilla 11+9=20. Kaudella 2013–2014 hän voitti joukkueen sisäisen piste-, maali- ja syöttöpörssin tehoilla 15+20=35.


title: Alejandro Pedraz

text: Pedraz on kuulunut Espanjan vakiopelaajiin sekä miesten maajoukkueessa että ikäkausimaajoukkueissa. Hän pelasi ensimmäisen kerran miesten II-divisioonan MM-kilpailuissa jo 16-vuotiaana vuonna 2007, jolloin Espanja voitti lohkopronssia. Pronssia tuli myös vuosina 2008 ja 2009. Vuonna 2010 Pedraz juhli Espanjan kanssa lohkokultaa ja hän oli nostamassa joukkuetta seuraavaksi vuodeksi I-divisioonaan. Pedraz voitti kymmenellä syöttöpisteellään turnauksen syöttöpörssin.


title: Alejandro Pedraz

text: Espanja jäi I-divisioonan MM-turnauksessa 2011 A-lohkon viimeiseksi ja putosi II-divisioonaan. Vuoden 2012 IIA-divisioonan turnauksessa Pedraz voitti hopeaa. Hän edusti Espanjan A-maajoukkuetta myös Vancouverin olympiakisojen 2010 ja Sotšin olympiakisojen 2014 karsinnoissa, joista ensimmäisenä mainitussa turnauksessa Pedraz voitti joukkueen sisäisen syöttöpörssin ja jakoi sisäisen pistepörssin voiton Pablo Muñozin kanssa tehoilla 3+5=8.


title: Alejandro Pedraz

text: Vuosina 2007, 2008, 2009 ja 2010 Pedraz pelasi alle 20-vuotiaiden II-divisioonan MM-kilpailuissa. Hän voitti vuonna 2010 lohkopronssia. Pedraz voitti vuonna 2009 Espanjan sisäisen pistepörssin tehoilla 5+4=9. Vuosina 2006 ja 2008 hän pelasi alle 18-vuotiaiden II-divisioonan MM-kilpailuissa ja vuonna 2007 III-divisioonan MM-kilpailuissa.


title: Juan Muñoz (jääkiekkoilija)

text: Juan Muñoz Crego (s. 30. elokuuta 1990 Jaca, Espanja) on espanjalainen jääkiekkoilija, joka pelaa kotimaassaan Superliigaa CD Hielo Bipolon joukkueessa.


title: Juan Muñoz (jääkiekkoilija)

text: Muñoz aloitti pääsarjauransa jo 15-vuotiaana kaudella 2005–2006 CH Jacassa. Hän voitti kauden päätteeksi Espanjan Cupin eli Copa del Reyn. Kauden 2007–2008 Muñoz pelasi Suomessa ja Kalevan Pallon B2-junioreissa. KalPassa hänen joukkuetoverinaan pelasi useamman vuoden Kuopiossa viettänyt maanmies Alejandro Pedraz.


title: Juan Muñoz (jääkiekkoilija)

text: Muñoz palasi kaudeksi 2008–2009 kotimaahansa ja siirtyi FC Barcelonan joukkueeseen. Hän voitti kauden päätteeksi Espanjan-mestaruuden. Kaudella 2010–2011 Muñoz oli tehoilla 27+20=47 Superliigan runkosarjan toiseksi paras maalintekijä CH Jacan Mathieu Ouelletten jälkeen sekä neljänneksi paras pistemies. Kaudeksi 2011–2012 hän siirtyi Ruotsiin ja Örnsköldsvik HF:ään, jonne Muñozin houkutteli hänen joukkuetoverinaan FC Barcelonassa pelannut Jonas Norberg. Muñoz pelasi Örnsköldsvikin I-divisioonajoukkuessa yhden ottelun ja sen J20-joukkueessa yhdeksän II-divisioonaottelua, kunnes hän palasi tammikuussa 2012 loppukaudeksi kotimaahansa tehden sopimuksen CD Hielo Bipolon kanssa.


title: Juan Muñoz (jääkiekkoilija)

text: Vuosina 2013 ja 2014 Muñoz voitti Espanjan-mestaruuden. Kaudella 2013–2014 hän edusti CH Vitoria-Gasteizia myös Continental Cupissa.


title: Juan Muñoz (jääkiekkoilija)

text: Muñoz on kuulunut Espanjan vakiopelaajiin sekä miesten maajoukkueessa että ikäkausimaajoukkueissa. Hän voitti miesten II-divisioonan MM-kilpailuissa lohkopronssia vuosina 2008 ja 2009. Vuonna 2010 Muñoz juhli Espanjan kanssa lohkokultaa ja hän oli nostamassa joukkuetta seuraavaksi vuodeksi I-divisioonaan. Muñoz voitti turnauksen piste- ja maalipörssin tehoilla 10+6=16 ja hänet palkittiin parhaana hyökkääjänä.


title: Juan Muñoz (jääkiekkoilija)

text: Espanja jäi I-divisioonan MM-turnauksessa 2011 A-lohkon viimeiseksi. Vuoden 2012 IIA-divisioonan turnauksesta Muñoz voitti hopeaa. Vuoden 2014 turnaukseen Espanja putosi IIB-divisioonaan, mutta joukkue kuitenkin voitti kultaa ja nousi taas IIA-divisioonaan. Muñozilla oli turnauksen paras aloitusprosentti (77,14%). Hän edusti Espanjaa myös Vancouverin olympiakisojen 2010 ja Sotšin olympiakisojen 2014 karsinnoissa.


title: Juan Muñoz (jääkiekkoilija)

text: Vuosina 2007, 2008, 2009 ja 2010 Muñoz pelasi alle 20-vuotiaiden II-divisioonan MM-kilpailuissa. Hän voitti vuonna 2010 lohkopronssia, jolloin Muñoz oli tehoilla 11+5=16 Espanjan paras pistemies ja maalintekijä. Hänet valittiin joukkueen parhaaksi pelaajaksi. Muñoz voitti vuoden 2007 turnauksen jäähypörssin 35 minuutillaan.


title: Juan Muñoz (jääkiekkoilija)

text: Vuosina 2006 ja 2008 Muñoz pelasi alle 18-vuotiaiden II-divisioonan MM-kilpailuissa ja vuonna 2007 III-divisioonan MM-kilpailuissa.


title: Juan Muñoz

text: Juan Muñoz voi tarkoittaa seuraavia henkilöitä:


title: Walter E. Collinge

text: Walter Edward Collinge (1867 Huddersfield, Yhdistynyt kuningaskunta – 24. marraskuuta 1947 York) oli brittiläinen eläintieteilijä.


title: Walter E. Collinge

text: Collingen tutkimuksen pääkohteina olivat hyönteiset ja nilviäiset. Hän tutki myös lintuja, joista hän julkaisi joitakin artikkeleita, ja kirjan "The food of some British wild birds" (York, 1924/1927). Vuonna 1931 hän julkaisi tutkielman ruisrääkän ravinnosta, ja 1918 artikkelin varpuspöllön ravinnosta.


title: Walter E. Collinge

text: Collinge oli oppiarvoltaan filosofian tohtori. 1890-luvulla hän toimi eläintieteen ja vertailevan anatomian apulaisopettajana Birminghamin Mason Collegessa, ja myöhemmin Yorkshiren museossa.


title: KuaFu

text: Kuafu (夸父計劃|s=夸父计划 Kuāfù Jìhuà) on Kiinan kansantasavallan aurinkoa tutkiva avaruuslento, joka vuonna 2010 on esisuunnitteluvaiheessa.


title: KuaFu

text: Hanke ideoitiin vuonna 2003, jolloin se kattoi useita avaruusaluksia. Nykyisessä missiossa on yksi L1-pisteessä sijaitseva avaruusalus. On arveltu, että missio tekisi yhteistyötä kanadalaisen PCW-mission kanssa, joka sekin on esisuunnitteluvaiheessa.


title: Lehmä (elokuva)

text: Lehmä ("Gāv") on Dariush Mehrjuin ohjaama, tuottama ja käsikirjoittama iranilainen elokuva vuodelta 1969. Elokuva oli Iranin valtion rahoittama, mutta se joutui maassa esityskieltoon johtuen synkästä maaseutuelämän kuvauksesta. Vuonna 1971 elokuva salakuljetettiin Venetsian elokuvajuhlille, jossa se esitettiin tapahtuman alkuperäisen ohjelman ulkopuolella ja ilman tekstitystä. Elokuva sai elokuvajuhlien kriitikkopalkinnon. Myöhemmin elokuva on valittu parhaaksi iranilaiseksi elokuvaksi useissa iranilaisten kriitikoiden järjestämissä äänestyksissä.


title: Lehmä (elokuva)

text: Ezzatolah Entezamin näyttelemä Mashd Hassan omistaa kylän ainoan lehmän. Lehmä kuolee ja kyläläiset päättävät valehdella tapahtuneesta, sillä he pelkäävät tiedon lehmän kuolemasta musertavan Hassanin. Hassan alkaa harhailla ja uskoo lopulta itse olevansa oma lehmänsä.